Οι αντίπαλοι των πρωταθλητών μας - Δημοκρατική της Ρόδου\nΟι ομάδες των Κυκλάδων δεν έχουν αναδειχθεί ακόμη, ενώ εκκρεμότητες υπάρχουν και στην Τ.Ε. Σάμου. Η Τ.Ε. Δωδεκανήσου, η Τ.Ε. Λέσβου, η Τ.Ε. Χίου και η Ε.ΚΑ.Σ.Κ. έχουν ανακοινώσει όλους τους πρωταθλητές τους, που θα παλέψουν για την πρόκριση στα final-6. Οι εκπρόσωποί μας στα περισσότερα πρωταθλήματα και κυρίως σε κορασίδες, έφηβους και παίδες διατηρούν πολλές ελπίδες πρόκρισης στις τελικές φάσεις, ωστόσο είναι άγνωστο σε τι κατάσταση θα παρουσιαστούν οι ομάδες. Σας παρουσιάζουμε σήμερα τους αντιπάλους των πρωταθλητών Δωδεκανήσου στο γ’ όμιλο της προκριματικής φάσης. Επίσης, παραμένει άγνωστο ποιες ομάδες θα δώσουν το «παρών». Οι δηλώσεις συμμετοχών θα γίνονται δεκτές μέχρι 2 Ιουλίου, με τους πρωταθλητές Δωδεκανήσου να δίνουν κανονικά το «παρών» στην Αθήνα. Οι έφηβοι του Ιπποκράτη Κω, οι παίδες του Κολοσσού, οι νεανίδες του Γ.Α.Σ. Ιάλυσος και οι κορασίδες του Ιπποκράτη Κω θα παλέψουν για την πρόκριση στην Αθήνα, σε γήπεδο που θα οριστεί από την Ε.Ο.Κ.\nΗ κλήρωση της 2ης φάσης των αγώνων του α’ ομίλου θα γίνει στα γραφεία της ΕΟΚ στη Θεσσαλονίκη (Λυδίας 1 και Παπαναστασίου) και των Ομίλων β’ και γ θα γίνει στα γραφεία της ΕΟΚ στην Αθήνα (ΟΑΚΑ), την Παρασκευή 03/07/2020 και από ώρα 13.00. Η κλήρωση των αγώνων της 3ης Φάσης (τελικοί) θα γίνουν στα γραφεία της Ε.Ο.Κ. στην Αθήνα (Ο.Α.Κ.Α.) την Παρασκευή 03/07/2020 και από ώρα 13.00.


Σενάριο-Βόμβα για Ολυμπιακό! Παικταρά από την Μπενφίκα φέρνει ο Πέδρο Μαρτίνς ~ Olympiakos-Eidisis.gr | Όλα τα νέα του Ολυμπιακού λεπτό προς λεπτό!\nΑΡΧΙΚΗ ΣΕΛΙΔΑ » Pinned » Σενάριο-Βόμβα για Ολυμπιακό! Παικταρά από την Μπενφίκα φέρνει ο Πέδρο Μαρτίνς\nΠρόκειται για τρομερή περίπτωση και αρκετά ακριβή.\nΣτα χέρια του Πέδρο Μαρτίνς το όνομα του 28χρονου Αργεντινού κεντρικού αμυντικού της Μπενφίκα, Λισάντρο Λόπες. To10.gr καταγράφει τα δεδομένα.\nΛισάντρο Εζεκίελ Λόπες. Ένα όνομα διόλου άγνωστο στους ανθρώπους του Ολυμπιακού. Ενας παίκτης που εδώ και πολλά χρόνια βρίσκεται στο μεταγραφικό κάδρο των Πειραιωτών, ως μια λύση πρώτης γραμμής, χωρίς έως τώρα να έχει υπάρξει σοβαρή εξέλιξη στην περίπτωσή του. Κανείς δεν μπορεί να πει με σιγουριά ότι αυτό θα γίνει και τώρα, καθώς σύμφωνα με πληροφορίες το όνομα του Αργεντινού κεντρικού αμυντικού, βρίσκεται στα χέρια του Πέδρο Μαρτίνς. Και η περίπτωσή του έχει μπει ξανά στο κάδρο.\nΟ 28χρονος στόπερ της Μπενφίκα πέρασε το δεύτερο εξάμηνο της σεζόν ως δανεικός στην Ιντερ, αλλά στους Νερατζούρι δεν κατάφερε να κερδίσει χώρο και χρόνο. Με αποτέλεσμα να αγωνιστεί μόλις σε ένα παιχνίδι. Ενώ είχαν προηγηθεί ακόμη 8 με τους Αετούς της Λισσαβόνας. Πριν από λίγες ημέρες οι Ιταλοί ενημέρωσαν την Μπενφίκα ότι δεν θα κάνουν χρήση της οψιόν αγοράς του παίκτη, που είχε καθοριστεί στα 11 εκατ. ευρώ. Με αποτέλεσμα ο Λισάντρο να επιστρέφει στην Πορτογαλία και να αναζητά τον επόμενο σταθμό της καριέρας του.\nΟ Ολυμπιακός είναι γνωστό ότι αναζητά έναν κεντρικό αμυντικό υψηλού επιπέδου, που θα προσφέρει ασφάλεια και σιγουριά στην άμυνα. Για αυτόν τον λόγο ασχολείται σοβαρά και με την περίπτωση του Κριστιάν Λέμα, ενώ εξέτασε και άλλες περιπτώσεις, όπως αυτή του Ροντρίγκο Μολέδο, αλλά και του Πεδρά, τον οποίο πρότεινε στους Πειραιώτες ο Πέδρο Μαρτίνς. Αυτή τη φορά ο 48χρονος τεχνικός έχει στα χέρια του το όνομα του Λισάντρο Λόπες. Του πλέον γνωστού από τους προαναφερθέντες. Ενός παίκτη που γνωρίζει πολύ καλά ο Ολυμπιακός και ο οποίος εμφανίζεται έτοιμος να μην συνεχίσει στην Μπενφίκα, παρά την αρνητική απόφαση της Ιντερ.\nΑπό την Πορτογαλία προκύπτει ότι πρόθεση του Λισάντρο Λόπες είναι να συνεχίσει την καριέρα του σε μια ομάδα που θα του δώσει την ευκαιρία να παίξει ποδόσφαιρο και να πάρει πολλές συμμετοχές. Κάτι που του έλειψε τη χρονιά που φεύγει. Στην Μπενφίκα αυτό δύσκολα θα συμβεί, ειδικά από τη στιγμή που ο τεχνικός των Αετών, Ρούι Βιτόρια, θα παραμείνει τουλάχιστον για ακόμη έναν χρόνο στον πάγκο τους. Ετσι, η αλλαγή ομάδας είναι μονόδρομος για τον παίκτη.\nΗ περίπτωση του Λόπες, βεβαίως, μόνο εύκολη δεν είναι. Πριν τον παραχωρήσει δανεικό στην Ιντερ (με οψιόν 11 εκατ. ευρώ!), η Μπενφίκα ανανέωσε το συμβόλαιό του έως το καλοκαίρι του 2021. Το γεγονός ότι δεν είναι στις προτεραιότητες του προπονητή του, προφανώς και αποτελεί σημαντικό πλεονέκτημα σε πιθανή διαπραγμάτευση. Με τους Πορτογάλους, ωστόσο, να εμφανίζονται διατεθειμένοι να συζητήσουν και τον δανεισμό του παίκτη, με οψιόν αγοράς. Αλλωστε, είναι γνωστό ότι σε διοικητικό επίπεδο ο Ολυμπιακός και η Μπενφίκα έχουν καλές σχέσεις εδώ και πολλά χρόνια. Σχέσεις που συνεχίζονται και με τη Νότιγχαμ Φόρεστ, η οποία ετοιμάζεται για δύο προσθήκες από του Αετούς.\nΚλείνοντας, έχει σημασία να επισημάνουμε ότι όλα τα παραπάνω δεν σημαίνουν ότι ο Ολυμπιακός θα αποκτήσει τον Λισάντρο Λόπες. Αλλά το όνομα του Αργεντινού βρίσκεται στα χέρια του Πέδρο Μαρτίνς. Και εφόσον είναι μια λύση που προκριθεί από τον προπονητή και τους υπεύθυνους των μεταγραφών, τότε δεν αποκλείεται να υπάρξουν εξελίξεις…\nστις 6/03/2018 07:00:00 μ.μ.


The Voice of America (VOA): News in Greek, 08-02-25\n Ο Δημήτρης Χριστόφιας τείνει χείρα φιλίας\n Κούβα: Άλλος ένας Κάστρο στην εξουσία\n Ιράκ: Επίθεση κατά προσκυνητών\nΤα Σκόπια, όπως έγινε γνωστό αποδέχονται δύο από τις πέντε εναλλακτικές ονομασίες του σχεδίου Νίμιτς το 'Λαϊκή Δημοκρατία της Μακεδονίας' και το ' Ανεξάρτητη Δημοκρατία της Μακεδονίας' που όμως πληροφορίες από την Αθήνα - που έχει ήδη δηλώσει ότι προσέρχεται στην διαπραγμάτευση - αναφέρουν ότι οι συγκεκριμένες ονομασίες δεν γίνονται αποδεκτές.\nΜε την ανακοίνωση της απόφασης των Σκοπίων, η Υπουργός Εξωτερικών κ Ντόρα . Μπακογιάννη, εν πτήση προς το Μαρόκο όπου πραγματοποιεί επίσκεψη εργασίας δήλωσε 'Η Ελλάδα έχει ξεκάθαρη θέση και γνωρίζει καλά τι θα επιδιώξει στις διαπραγματεύσεις. Στόχος μας είναι μία λύση που θα βασίζεται στη συναίνεση στον ρεαλισμό και την Εθνική αξιοπρέπεια'.\nΜε το θετικό ' ναι' για τις διαπραγματεύσεις στο χαρτοφύλακά του, ο Πρόεδρος της ΦΥΡΟΜ κ, Τσερβενόφσκι πραγματοποιεί αύριο Τρίτη στις Βρυξέλλες επίσημη επίσκεψη στην έδρα της Ευρωπαϊκής Ένωσης προκειμένου να συναντηθεί και με τον αρμόδιο για την διεύρυνση επίτροπο Ολυ Ρέν και να συζητήσει την ευρωπαϊκή προοπτική της χώρας του.\nΟ Δημήτρης Χριστόφιας είναι ο νικητής των προεδρικών εκλογών στην Κύπρο.\nΟ Δημήτρης Χριστόφιας είναι ο νικητής των προεδρικών εκλογών στην Κυπριακή Δημοκρατία. Ο κύριος Χριστόφιας, απέσπασε το 53,36% των ψήφων που ρίφθηκαν στον δεύτερο και τελευταίο γύρο των εκλογών αυτών, την Κυριακή. Ο μοναδικός αντίπαλός του, Ιωάννης Κασουλίδης, πήρε το 46,64% των ψήφων.\nΟ Τουρκοκύπριος ηγέτης Μεχμέτ Αλί Ταλάτ επικοινώνησε το ίδιο βράδυ με τον κύριο Χριστόφια για να τον συγχαρεί και συμφώνησε να συναντηθούν για συνομιλίες με στόχο την επανένωση του νησιού. Επίσης ο κύριος Κασουλίδης υποσχέθηκε ότι θα υποστηρίξει τις προσπάθειες του νεοεκλεγέντος προέδρου για την επίλυση του Κυπριακού.\nΛίγο μετά την επίσημη αναγγελία της εκλογικής του νίκης, ο κύριος Χριστόφιας, που ήταν ο υποψήφιος του ΑΚΕΛ, δήλωσε ότι ως Πρόεδρος της Κυπριακής Δημοκρατίας θα αναλάβει την ευθύνη να ενώσει και να εκπροσωπήσει όλους πολίτες της Δημοκρατίας, με καθαρό όραμα την επανένωση του νησιού, τον τερματισμό της κατοχής τμήματός του, και την μετεξέλιξη της Κύπρου σε κράτος κοινής ευτυχίας για τους Ελληνοκύπριους και τους Τουρκοκύπριους.\nΜιλώντας σε μεγάλη συγκέντρωση οπαδών του στην Λευκωσία, ο κύριος Χριστόφιας είπε επίσης πως θα αγωνιστεί για ένα δίκαιο διακανονισμό και θα επιδιώξει λύση του Κυπριακού βασισμένη στα ψηφίσματα και τις αποφάσεις των Ηνωμένων Εθνών, τις υψηλού επιπέδου συμφωνίες του 1977 και του 1979 καθώς επίσης στο Ευρωπαϊκό και το Διεθνές Δίκαιο.\nΟ νεοεκλεγείς πρόεδρος της Κυπριακής Δημοκρατίας ευχαρίστησε κατόπιν τους Τουρκοκύπριους ηγέτες που τον συνεχάρησαν και είπε ότι τείνει χείρα φιλίας και συνεργασίας στην Τουρκοκυπριακή κοινότητα και την ηγεσία της και τους προσκαλεί να συνεργαστούν για την επίτευξη του, όπως τον χαρακτήρισε, 'κοινού στόχου για το καλό της Κύπρου και του λαού της'.\nΟ κύριος Χριστόφιας, αφού υπογράμμισε ότι η Κύπρος σαν μέλος της Ευρωπαϊκής Ένωσης θα συνεχίσει την πορεία της 'με αξιοπρέπεια και υπερηφάνεια', ανέλυσε το όραμά του για το μέλλον. Όπως είπε: 'Το όραμά μας είναι για μια πιο δίκαιη κοινωνία, με οικονομική ανάπτυξη και περισσότερη κοινωνική δικαιοσύνη, και για ένα σύγχρονο κράτος που θα παραστέκεται στους πολίτες του που έχουν ανάγκη'. Επίσης ανέπτυξε προτεραιότητες του στους τομείς της παιδείας, της υγείας, της ασφάλειας, του πολιτισμού, του αθλητισμού, της προστασίας του περιβάλλοντος και του αγώνα κατά των ναρκωτικών, τονίζοντας όμως πως βασική προϋπόθεση για την υλοποίηση των οραματισμών του αυτών, είναι 'η διατήρηση ισχυρής οικονομίας'.\nΗ ορκωμοσία του νέου Προέδρου της Κυπριακής Δημοκρατίας θα γίνει την Πέμπτη, 28 Φεβρουαρίου, σε ειδική σύνοδο της Βουλής των Αντιπροσώπων, της οποίας διετέλεσε Πρόεδρος επί πολλά χρόνια, στην Λευκωσία.\nΗ κυβέρνηση του Ιράκ ζητά από την Τουρκία να απομακρύνει τα στρατεύματα της 'όσο το δυνατόν γρηγορότερα' από το βόρειο Ιράκ, όπου τουρκικές ένοπλες δυνάμεις μάχονται Κούρδους επαναστάτες. Η Ιρακινή κυβέρνηση τόνισε ότι οι στρατιωτικές επιχειρήσεις της Τουρκίας απειλούν την αυτεξουσιότητα του Ιράκ και ζητά από την Τουρκική κυβέρνηση τη διενέργεια συνομιλιών για την αντιμετώπιση της κρίσης.\nΗ Ρωσία καταγγέλλει τις Ηνωμένες Πολιτείες ότι επιδιώκουν να ταπεινώσουν την Σερβία υποστηρίζοντας την ανεξαρτησία του Κόσοβο. Ανακοίνωση που εξέδωσε την Κυριακή το Υπουργείο Εξωτερικών στην Μόσχα αναφέρει χαρακτηριστικά ότι η Αμερικανική αναγνώριση της αποσχισθείσας περιοχής ήταν ενέργεια 'κατάφορου κυνισμού'.\nΗ Ρωσική ανακοίνωση εκδόθηκε μετά την δήλωση την οποία έκανε το Σάββατο ο Αμερικανός Υφυπουργός Εξωτερικών Νίκολας Μπερνς ο οποίος κατήγγειλε την Μόσχα ότι υποδαυλίζει την ένταση στα Βαλκάνια.\nΗ φραστική αντεπίθεση της Ρωσίας έγινε προκαταρκτικά της επίσκεψης την οποία θα πραγματοποιήσουν την Δευτέρα στο Βελιγράδι δύο υψηλόβαθμοι αξιωματούχοι της, ο Αντιπρόεδρος της Κυβέρνησης Ντιμίτρι Μεντβέντεφ και ο Υπουργός Εξωτερικών, Σεργκέι Λαβρόφ.\nΣτην Κούβα, η βουλή επέλεξε την Κυριακή τον υπουργό Άμυνας της χώρας, Ραούλ Κάστρο, για το Προεδρικό αξίωμα, μετά από 50 χρόνια εξουσίας του αδελφού του Φιντέλ Κάστρο . Ο ηλικίας 76 χρονών νεοκλεγής Πρόεδρος δήλωσε ότι θα συμβουλεύεται το αδελφό τους για όλες τις μεγάλες αποφάσεις της χώρας. Ο Φιντέλ Κάστρο θα παραμείνει ηγέτης του Κομουνιστικού κόμματος της χώρας.\nΟ Πρόεδρος Μπους δήλωσε ότι ελπίζει η μεταβίβαση της εξουσίας στην Κούβα να σημάνει την αρχή δημοκρατικών μεταρρυθμίσεων. Η υπουργός Εξωτερικών των ΗΠΑ, Κοντολίζα Ράις, εξέδωσε ανακοίνωση την Κυριακή, στην οποία ζητά από την Κούβα να κινηθεί 'προς μία ειρηνική και δημοκρατική αλλαγή'.\nΣε άρθρο της εφημερίδας Γκράμα, του κομουνιστικού κόμματος της Κούβας, ο Φιντέλ Κάστρο απέρριψε εικασίες ότι η απόσυρση του από το Προεδρικό αξίωμα θα οδηγήσει σε πολιτική αλλαγή.\nΗ Ιρακινή αστυνομία ανακοίνωσε ότι βομβιστής αυτοκτονίας σκότωσε τουλάχιστον 40 άτομα και τραυμάτισε 60 άλλα σε επίθεση εναντίον σιϊτών μουσουλμάνων που κατευθύνονταν προς τον τόπο μεγάλης θρησκευτικής γιορτής. Αυτόπτες μάρτυρες αναφέρουν ότι ο δράστης πυροδότησε τον μηχανισμό των εκρηκτικών που είχε τοποθετήσει στο σώμα του όταν μπήκε σε μία τέντα στην οποία προσφέρονταν αναψυκτικά στους οδοιπόρους προσκυνητές, στην περιοχή Ισκανταρίγια, νότια της Βαγδάτης.\nΤην Κυριακή επίσης σιΐτες προσκυνητές δέχτηκαν επίθεση με όπλα και εκρηκτικές ύλες στην Βαγδάτη. Από την επίθεση εκείνη σκοτώθηκαν τρία άτομα και τραυματίστηκαν 36 άλλα. Οι προσκυνητές κατευθύνονταν προς την Καρμπάλα για να συμμετάσχουν σε εκδηλώσεις προς τιμήν της μνήμης του εγγονού του Προφήτη Μωάμεθ, και μάρτυρα Ιμάμ Χουσεήν.\nvoa2html v3.00 run on Tuesday, 26 February 2008 - 2:18:24 UTC


Οι γυναίκες υποαντιπροσωπεύονται σε κάθε επίπεδο δημόσιας ζωής της χώρας\nΚαθώς και στην πολιτική όπως υποστηρίζει η Ελένη Πιριπίτση\nΗ Ελένη Πιριπίτση, δημιουργός του brand «Island Dream Sandals»-κυπριακά, βιοδιασπώμενα σανδάλια-και όντας νεαρή μαμά με επαγγελματικά όνειρα, αποφάσισε να τα μετατρέψει σε στόχους, αναζητώντας τα κατάλληλα εφόδια για να το επιτύχει.\nΗ απόφαση να συμμετάσχει στο «Women Fit for Business», ένα πρόγραμμα υποτροφιών για γυναίκες, φαίνεται πως ήταν η ορθή, αφού κατάφερε μέσα από αυτό να δημιουργήσει δυνατές σχέσεις ζωής, να ενδυναμώσει την αυτοπεποίθησή της, να αποκτήσει σημαντικές γνώσεις και δεξιότητες, προσθέτοντας χρήσιμα «όπλα» στην φαρέτρα της. Η ίδια, ρεαλιστικά, αναγνωρίζει τις αντιξοότητες που αντιμετωπίζει καθημερινά στη χώρα μας μία γυναίκα, μαμά ή όχι, καριερίστρια ή μη, ελεύθερη ή παντρεμένη. Η ίδια όμως και πάλι, αισιόδοξα, προσβλέπει στην αλλαγή της κοινωνίας μας, με τρόπο που να γίνει ισάξια ευνοϊκή για ανθρώπους που στην ταυτότητα δεν αναγράφεται «Άρρεν» ως φύλο. Αυτό, ευκολότερα θα συμβεί όταν βγούμε από τη ζώνη ασφαλείας μας, νιώθοντας πιο έτοιμες και άνετες να προβάλουμε τον εαυτό μας... Όπως δηλαδή αισθάνεται σήμερα και η Ελένη.\nIsland Dream Sandals, τα εντελώς βιοδιασπώμενα σανδάλια. Πώς προέκυψε η ιδέα αυτή και πότε υλοποιήθηκε;\nΗ ιδέα αυτή δε προέκυψε τυχαία αλλά όταν αποφάσισα να υιοθετήσω ένα πιο συνειδητό τρόπο ζωής, αφού είχα πληροφορηθεί για το αντίκτυπο στο περιβάλλον που προκαλείται από τα εργοστάσια μαζικής κατασκευής ειδών μόδας, κυρίως στην Ασία. Σε αυτή την περίοδο της ζωής μου, σταμάτησα να ψωνίζω από μεγάλες αλυσίδες και άρχισα να αγοράζω προϊόντα κυρίως από μικρές τοπικές επιχειρήσεις.\nΥπάρχουν αρκετές επιλογές για κάποιον που αποφασίζει να ακολουθήσει έναν τέτοιο τρόπο ζωής στη χώρα μας;\nΕίχα προσέξει ότι στη Κύπρο υπήρχαν επιλογές σχετικά με προϊόντα φιλικά προς το περιβάλλον αλλά όχι τόσο στον τομέα της μόδας. Ακριβώς γι΄αυτό, αποφάσισα να ασχοληθώ συγκεκριμένα με τα σανδάλια. Έτσι «γεννήθηκε» το Island Dream Sandals πριν από μερικούς μήνες. Η φιλοσοφία του brand είναι να προσφέρει σανδάλια εντελώς βιοδιασπώμενα, με μη τοξικές βαφές, τα οποία κατασκευάζονται στην Κύπρο σε ένα μικρό εργοστάσιο που λειτουργεί από το 1960 και πληρώνει δίκαιους μισθούς στο προσωπικό. Τα υλικά εισάγονται μόνο από χώρες της Ε.Ε όπου εφαρμόζονται πιο ελεγχόμενες πρακτικές σχετικά με τη μόλυνση του περιβάλλοντος, σε σχέση με την Ασία. Επίσης, τα υποδήματα μας, κατασκευάζονται κατόπιν παραγγελίας, ώστε να περιοριστεί η πιθανότητα σπατάλης. Τα επόμενα βήματα είναι να προστεθούν περισσότερα προϊόντα στην γκάμα μας, πάντοτε όμως ακολουθώντας τις προϋποθέσεις που μόλις ανάφερα.\n«Όταν αναγκάζεσαι να αντλήσεις γάλα στις τουαλέτες, στο δεκάλεπτο διάλειμμα που έχεις, τότε καταλαβαίνεις ότι κάτι δε λειτουργεί σωστά και κάτι πρέπει να αλλάξει».\nΈχουν απήχηση στο παρόν στάδιο ή οι Κύπριοι δεν είμαστε ακόμη τόσο ευαισθητοποιημένοι σε θέματα περιβάλλοντος και οικολογίας;\nΑυτός ήταν σίγουρα ένας προβληματισμός που είχα αρχικά, όμως τον τελευταίο καιρό βλέπουμε τα πράγματα στο νησί μας να αλλάζουν. Οι Κύπριοι αρχίζουν να υιοθετούν πιο οικολογικές συνήθειες αλλά και να συμμετέχουν, καθώς και να ξεκινούν σε πολλές περιπτώσεις, διάφορες πρωτοβουλίες για προστασία του περιβάλλοντος.\nΠόσο πολύ επενδύεις στο σχέδιο και από πού αντλείς έμπνευση;\nΕπενδύω αρκετά στο σχέδιο αλλά επίσης και στην ποιότητα. Για μένα δεν είναι αρκετό να είναι απλώς όμορφα και να κολακεύουν τα πόδια αλλά ταυτοχρόνως να είναι άνετα. Πολλά από τα σχέδια μας, μπορούν να φορεθούν με διαφορετικούς τρόπους. Γενικότερα, ακολουθούμε απλές, μίνιμαλ γραμμές που αναδεικνύουν τη θηλυκότητα. Είναι σχέδια που μπορούν να φορεθούν από το πρωί μέχρι το βράδυ, από την πόλη μέχρι και την παραλία. Έμπνευση μου αποτελεί ο Μεσογειακός τρόπος ζωής, η ζωή σε ένα νησί, η αίσθηση που μας αφήνουν οι διακοπές.\nΥπάρχει ενδεχόμενο και εξαγωγής τους στο εξωτερικό και αν ναι, υπάρχουν ήδη συμφωνίες με κάποιες χώρες ή αντιπροσώπους;\nΗ συνεργασία με αντιπροσώπους στο εξωτερικό είναι ένας από τους στόχους μας και είναι ένα ενδεχόμενο που συζητούμε για την Άνοιξη και το Καλοκαίρι του 2020.\nΑλήθεια, γιατί μία γυναίκα με ήδη «κτισμένη» επαγγελματική πορεία, αποφασίζει να συμμετάσχει στο Women Fit for Business; Τι ήθελες να κερδίσεις μέσα από αυτό το πρόγραμμα;\nΗ συμμετοχή μου στο πρόγραμμα συνέπεσε με μια περίοδο έντονων αλλαγών στη ζωή όπου προσπαθούσα να υλοποιήσω ένα όνειρο μου, να δημιουργήσω τη δική μου επιχείρηση, να αλλάξω δηλαδή πορεία επαγγελματικά. Συμπληρώνοντας την αίτηση συμμετοχής, είχα υπόψη μου ότι θα αποκομίσω εφόδια που θα με βοηθούσαν στη μετέπειτα πορεία μου. Τελικά, ήταν κάτι πολύ περισσότερο από αυτό. Για μένα το Women Fit For Business ήταν μια πολύτιμη εμπειρία. Απόκτησα σημαντικές δεξιότητες που θα συντελέσουν όχι μόνο στην υλοποίηση των στόχων μου στον επαγγελματικό τομέα αλλά και γενικότερα στη ζωή μου. Οι εκπαιδευτές και συντονιστές, μας στήριξαν και κατάφεραν να βγάλουν στην επιφάνεια τον καλύτερο μας εαυτό. Εκτός από τα σεμινάρια που παρακολουθήσαμε για απόκτηση γνώσεων και δεξιοτήτων, όλες οι κοπέλες έχουμε πάρει εξατομικευμένη καθοδήγηση η κάθε μια στο δικό της τομέα μέσα από την διαδικασία mentoring.\n«Μέσα από το πρόγραμμα, έχουμε μελετήσει τους παράγοντες που στέκονται εμπόδιο στην επαγγελματική ανάπτυξη των γυναικών και την ισότιμη συμμετοχή στην αγορά εργασίας και φυσικά στα κέντρα λήψης αποφάσεων».\nΘα παρότρυνες άλλες γυναίκες να το παρακολουθήσουν;\nΣαφώς και θα παρότρυνα άλλες γυναίκες να συμμετάσχουν στο πρόγραμμα. Μέσα από αυτό επιτυγχάνεται η ενδυνάμωση των γυναικών σε επαγγελματικό αλλά και προσωπικό επίπεδο. Η κάθε γυναίκα μπορεί να βρει απαντήσεις σε προβληματισμούς, να ξεκαθαρίσει τους στόχους της και να οργανώσει ένα πλάνο υλοποίησης για οτιδήποτε έχει ονειρευτεί.\nΔΙΑΒΑΣΕ ΑΚΟΜΗ:Εθνική διάκριση για την Δρ. Νατάσα Χρίστου ως «Γυναίκα Πρότυπο της Χρονιάς»\nΜέσα από αυτό, δημιουργούνται ενδεχομένως και φιλίες ή σχέσεις ζωής;\nΑυτό είναι από τα πιο όμορφα και σημαντικά κομμάτια της εμπειρίας μου στο Women Fit for Business θα έλεγα. Όλες οι κοπέλες έχουμε δεθεί, έχουμε γίνει μια ομάδα. Μια ομάδα από δυναμικές γυναίκες που πιστεύουμε η μία στην άλλη και αλληλοστηριζόμαστε. Φιλικές σχέσεις, έχουν επίσης δημιουργηθεί και με τους διοργανωτές και συντελεστές του προγράμματος, οι οποίοι ήταν πάντοτε στο πλευρό μας. Είμαι σίγουρη ότι σε μερικά χρόνια θα μιλάμε σίγουρα για σχέσεις ζωής.\nΤι περιλαμβάνει το Women Fit for Business και κατά πόσο πιστεύεις ότι θα μπορούσε να βοηθήσει στην προετοιμασία γυναικών για θέσεις λήψης αποφάσεων;\nΤο women fit for Business είναι ένας συγκερασμός πραγμάτων. Περιλαμβάνει καταρχάς σεμινάρια για την απόκτηση γνώσεων και δεξιοτήτων όπως digital marketing, social media, leadership κλπ. Περιλαμβάνει όμως και μαθήματα για soft skills, όπως public speaking και branding. Υπάρχουν επίσης ευκαιρίες δικτύωσης μέσα από εκδηλώσεις που διοργανώνονται. Μέσα από το πρόγραμμα, έχουμε μελετήσει τους παράγοντες που στέκονται εμπόδιο στην επαγγελματική ανάπτυξη των γυναικών και την ισότιμη συμμετοχή στην αγορά εργασίας και φυσικά στα κέντρα λήψης αποφάσεων. Όραμα του Women Fit For Business είναι η ενδυνάμωση των γυναικών σε όλα τα στάδια της ζωής τους, η εξάλειψη των έμφυλων διακρίσεων στην εργασία και η ισότιμη συμμετοχή αντρών και γυναικών σε θέσεις λήψης αποφάσεων. Το συγκεκριμένο πρόγραμμα εμπνέει την κάθε γυναίκα να θέλει να δημιουργήσει αλλαγή στην κοινωνία.\n«Μέσα από το πρόγραμμα, έχω βγει αρκετές φορές από τη δική μου ζώνη ασφαλείας (comfort zone), έχω δοκιμαστεί σε διαφορετικά πράγματα. Αισθάνομαι πιο έτοιμη και πιο άνετη να προβάλω τον εαυτό μου.\nΘεωρείς ότι στην χώρα μας, η γυναίκα «βάλλεται» από ένα πατριαρχικό σύστημα το οποίο δύσκολα την αφήνει να επιτύχει, να ανελιχθεί και να κερδίσει όλα όσα της αξίζουν ή αυτό είναι ένα παρατραβηγμένο τελικά σενάριο;\nΒεβαίως και συμβαίνει αυτό. Το βλέπουμε δηλαδή γύρω μας. Για παράδειγμα, οι γυναίκες υποαντιπροσωπεύονται σε κάθε επίπεδο πολιτικής και δημόσιας ζωής της χώρας μας. Δεν πιστεύω όμως ότι οι γυναίκες δεν επιθυμούν την εμπλοκή τους στα κέντρα εξουσίας. Υποαντιπροσώπευση παρατηρείται επίσης και σε διευθυντικές θέσεις στις επιχειρήσεις. Ο «ρατσισμός» αυτός, υφίσταται τόσο στο μισθολογικό κομμάτι όσο και στη διαδικασία προαγωγής. Αποτελεί αναγκαιότητα να προβληματιστούμε και να ζητήσουμε αλλαγή. Πιστεύω πολύ στην δύναμη των γυναικών και στο ότι θα μπορούσαν να διαδραματίσουν κεντρικό ρόλο στη βελτίωση της οικονομικής και πολιτικής κατάστασης της χώρας μας.\nΕσύ προσωπικά, αισθάνθηκες ποτέ θύμα διακρίσεων, κυρίως στον επαγγελματικό τομέα, λόγω φύλου;\nΗ εκπαίδευση, ο δικός μου επαγγελματικός τομέας-απόφοιτος του Πανεπιστημίου Κύπρου στον κλάδο επιστημών της Αγωγής-, είναι γυναικοκρατούμενος θα έλεγα και έτσι δεν μπορώ να πω πως έχω νιώσει έντονα θύμα διακρίσεων. Παρόλ’ αυτά, έχω νιώσει αυτή τη διάκριση στη παρούσα περίοδο της ζωής μου ως νέα μητέρα. Οι μητέρες, πέφτουν συχνά θύματα διακρίσεων, αφού δεν εφαρμόζονται πρακτικές στον εργασιακό χώρο που να σέβονται την περίοδο εγκυμοσύνης ή γαλουχίας. Αναγκάζονται να επιστρέψουν στην εργασία τους πολύ νωρίς, όταν το μωρό είναι σε πολύ μικρή ηλικία, βλάπτοντας έτσι την ιδιαίτερη σχέση μητέρας και βρέφους και δυσχεραίνοντας το θηλασμό. Ακόμη, δεν υπάρχουν οι υποδομές για άντληση μητρικού γάλακτος που είναι η ιδανική τροφή για ένα βρέφος. Όταν αναγκάζεσαι να αντλήσεις γάλα στις τουαλέτες, στο δεκάλεπτο διάλειμμα που έχεις, τότε καταλαβαίνεις ότι κάτι δε λειτουργεί σωστά και κάτι πρέπει να αλλάξει.\nΤο Women Fit for Business, νιώθεις ότι έχει ενδυναμώσει την αυτοπεποίθησή σου και αν ναι, με ποιο τρόπο;\nΘεωρώ ότι το Women Fit for Business έχει όντως ενδυναμώσει την αυτοπεποίθηση μου. Νιώθω πλέον ικανότερη να ξεπεράσω τα όποια στερεότυπα αφορούν στις γυναίκες. Μέσα από το πρόγραμμα, έχω βγει αρκετές φορές από τη δική μου ζώνη ασφαλείας (comfort zone), έχω δοκιμαστεί σε διαφορετικά πράγματα και αυτό θεωρώ έχει συνεισφέρει στην ενίσχυσή της αυτοπεποίθησής μου. Επιπλέον, αισθάνομαι πιο έτοιμη και πιο άνετη να προβάλω τον εαυτό μου.\n* Tο πρόγραμμα WF4B είναι μία συνεργασία μεταξύ της AIPFE Κύπρου - Γυναίκες της Ευρώπης με την ΕΥ Κύπρου και το Cyprus Institute of Marketing.\nΦωτογραφίες: Daena Skinner\nIsland Dream Sandals


ΘΗΝΑΙΑ…έτσι! όπως παλιά! Εκδήλωση του Συλλόγου “Το Ριφόρτσο” την Τετάρτη 27 Δεκεμβρίου – PortoniNews\nΘΗΝΑΙΑ…έτσι! όπως παλιά! Εκδήλωση του Συλλόγου “Το Ριφόρτσο” την Τετάρτη 27 Δεκεμβρίου\nθα ζήσουμε απ΄την αρχή»\nΈνα ζεστό αντάμωμα του χώρου με τον χρόνο, του λόγου με την εικόνα, του ανθρώπου με την φύση, του χορού με την μουσική. Μια εκδήλωση που περιλαμβάνει σατυρικούς διαλόγους, χορό, στοιχεία από την καθημερινότητα και την εργασία των ανθρώπων της Θηναίας Γης, την λαογραφία και τον πολιτισμό της περιοχής.\nΣυνδιοργάνωση : ΚΕΔΗΚΕ-ΠΟΛΙΤΙΣΤΙΚΟΣ ΣΥΛΛΟΓΟΣ «ΑΓΚΩΝΑΣ» με την συνεργασία του Πολιτιστικού, Λαογραφικού, Ιστορικού Συλλόγου Κεφαλληνίας & Ιθάκης “ΤΟ ΡΙΦΟΡΤΣΟ” και την συμμετοχή του Πολιτιστικού –Εξωραϊστικού Συλλόγου Διλινάτων.\nTags Ιστορικού Συλλόγου Κεφαλληνίας & Ιθάκης “ΤΟ ΡΙΦΟΡΤΣΟ” Λαογραφικού Πολιτιστικού\nPrevious Τρία νέα παιδιά στο “Νέο Επιμελητήριο” -Γνωστοί σε όλη την Κεφαλονιά για το ήθος και την εργατικότητά τους\nNext Στον Ionian Galaxy αυριο Γασπαρινάτος -Γεροντάκης


Θ. Πετρόπουλος: Ποια υπεραξία προσφέρει η ασφάλιση σκαφών\nΣτην πανδημία οι ρυθμοί πωλήσεων μειώθηκαν, ενώ ο αριθμός των παροπλισμένων σκαφών αυξήθηκε.\nΜε περισσότερα από 1.400 νησιά και νησίδες, 15.000 χιλιόμετρα ακτογραμμής και ευνοϊκό κλίμα, η Ελλάδα ανέκαθεν μας έδινε πολλούς λόγους για να επιλέγουμε το σκάφος ως μέσο διακοπών, ως διέξοδο από την καθημερινότητα, ως ευκαιρία χαλάρωσης.\nτου Θανάση Πετρόπουλου, Head of Personal Insurance στην AIG Europe S.A. Greece Branch (Το κείμενο δημοσιεύτηκε στο am Απριλίου 2022)\nΗ πανδημία σε συνδυασμό με την τρέχουσα κατάσταση έχει ωστόσο αναστρέψει το τοπίο. Όπως ήταν αναμενόμενο, οι ρυθμοί πωλήσεων μειώθηκαν, ενώ ο αριθμός των παροπλισμένων σκαφών αυξήθηκε. Αξίζει όμως να σταθούμε σε ένα πιο ανησυχητικό νούμερο: στον αριθμό των ανασφάλιστων σκαφών που ολοένα και ανεβαίνει, ακόμη και για την υποχρεωτική, βάσει νόμου, ασφάλιση.\nΕίναι λοιπόν η οικονομική ύφεση καλός λόγος για να αφήσει κανείς ανασφάλιστο ένα ιδιαίτερα σημαντικό περιουσιακό στοιχείο; Τα στοιχεία που δίνει η Ένωση Ασφαλιστικών Εταιριών για το 2020 μας δίνουν την απάντηση. Το 2020 δηλώθηκαν 237 ζημίες στις ασφαλιστικές εταιρείες που δραστηριοποιούνται στην Ελλάδα σε ένα πλήθος 7.408 ασφαλισμένων σκαφών προσωπικής αναψυχής, με μέσο κόστος ζημίας € 7.000. Συγκρίνοντας το κόστος αυτό με το μέσο ασφάλιστρο για πλήρη κάλυψη που είναι κατά μέσο όρο κοντά στα € 400, βλέπουμε πως η ενδεχόμενη επιβάρυνση του ιδιοκτήτη σε περίπτωση ζημίας είναι πολλαπλάσια. Τα πράγματα είναι πολύ σοβαρότερα στις περιπτώσεις σωματικών βλαβών προς τρίτους που καλύπτει η υποχρεωτική ασφάλιση.\nΗ AIG έχοντας πολύχρονη εμπειρία στην ασφάλιση σκαφών αναψυχής έχει δημιουργήσει προγράμματα με πολύ καλή σχέση τιμής και προσφερόμενης κάλυψης.\nΑφετηρία αποτελεί το πακέτο βασικής κάλυψης της AIG το οποίο πέραν της κάλυψης Αστικής Ευθύνης, η οποία, βάσει νόμου είναι υποχρεωτική για όλα τα σκάφη αναψυχής άνω των 7 μέτρων και όλα τα ταχύπλοα, παρέχει μία σειρά επιπλέον καλύψεων όπως το κόστος που προκύπτει για την ανέλκυση ή μετακίνηση ναυαγίου, ζημίες σε τρίτους κατά την οδική μεταφορά του σκάφους ή κάλυψη προσωπικού ατυχήματος του κυβερνήτη και των επιβαινόντων.\nΠερνώντας σε ένα πιο ενισχυμένο πακέτο καλύψεων, η AIG προβλέπει κάλυψη Κατά Παντός Κινδύνου όπου, μεταξύ άλλων, περιλαμβάνονται ζημίες από σύγκρουση, πρόσκρουση, βύθιση, ανατροπή, κακοκαιρία, κλοπή, πειρατεία, πυρκαγιά, κακόβουλες ενέργειες κ.α. Σε αυτές τις περιπτώσεις το συμβόλαιο προσαρμόζεται στα μέτρα του πελάτη για να καλύψει τις δικές του συγκεκριμένες ανάγκες.\nΕίναι σημαντικό να αναφέρουμε ότι η πλειοψηφία των αποζημιώσεων που δίνονται από την AIGαφορούν σε αυτές τις κατηγορίες ζημιών.\nΛαμβάνοντας λοιπόν υπόψη τα παραπάνω, βλέπουμε πως τα πακέτα κάλυψης διαμορφώνονται με τέτοιο τρόπο, ώστε να μπορούν να ανταποκριθούν στις ανάγκες και την οικονομική δυνατότητα όλων των ασφαλισμένων. Αυτό που θα πρέπει να κρατήσουμε ωστόσο, είναι πως ακόμη και σε μία αρκετά δύσκολη περίοδο όπως η τρέχουσα, η μη ασφάλιση του σκάφους μας δεν αποτελεί λύση.


Gay in Evia: Sorry, αλλά δεν είμαι ο ψυχαναλυτής σου!\nΌλη μου τη ζωή περιτριγυρίζομαι από αρκετά άτομα (δε θα τα πω φίλους, γιατί αυτοί που μπορώ να τους αποκαλέσω φίλους είναι μετρημένοι στα δάχτυλα τους ενός χεριού!) τα οποία μου έχουν τρομερή εμπιστοσύνη και μου εξομολογούνται όλα τους τα προβλήματα. Και δεν είναι μόνο γνωστοί και φίλοι που μου εξομολογούνται τα διάφορα θέματα που τους απασχολούν. Ακόμη και στο δρόμο συναντώ άτομα έτοιμα να μου πιάσουν κουβέντα και να με φορτώσουν με τις έγνοιες τους.\nΚαι ενώ όταν πρόκειται για πραγματικούς φίλους δε με ενοχλεί καθόλου (κάθε άλλο θεωρώ τιμή μου το ότι με εμπιστεύονται και προσπαθώ πάντα να τους βοηθάω!) σε όλους τους υπόλοιπους με κουράζει αφάνταστα. Η μόνιμα θετική μου διάθεση και η φαινομενική μου εξωστρέφεια (που να 'ξεραν όλοι τι κουβαλάω μέσα μου...) κάνει όσους γνωρίζω να βρίσκουν σε μένα ένα άτομο για να πουν τα προβλήματά τους. Άτομα όλων των ηλικιών από 15 εώς και 115, και των δύο φύλων ακόμα και άσχετοι στις στάσεις μέσων μεταφοράς (όχι, το ότι φοράω ακουστικά και ακούω μουσική δεν τους σταματάει!) αρχίζουν έτσι στα ξεκάρφωτα να μου λένε τα προβλήματά τους!\nΚαι εντάξει τους άσχετους δεν τους κατηγορώ, μπορεί να θέλουν να πουν σε έναν άγνωστο τον πόνο τους, όλοι οι υπόλοιποι που έχουμε φιλικές σχέσεις αλλά όχι και πολλά πολλά γιατί θέλουν να με φορτώνουν με τα θέματά τους, τη στιγμή που εγώ δε τους φορτώνω με τα δικά μου?\nΌλα αυτά άρχισαν να με κουράζουν πλέον και προσπαθώ (ως ένα σημείο τα έχω καταφέρει κιόλας) να τους αποφεύγω. Άλλους ευκολότερα και άλλους δυσκολότερα. Κάποια στιγμή που βαρέθηκα να ακούω επί 2 βδομάδες (τηλεφωνικά) για τα γκομενικά μιας "φίλης" της είπα αυτό που προσπαθούσα επί πολύ καιρό να της πω διακριτικά, πολύ χοντροκομμένα. Στεναχωρήθηκα που θύμωσε βέβαια, αλλά πλέον το σκέφτεται διπλά και τριπλά πριν με ενοχλήσει. Πραγματικά δεν έχω κανένα πρόβλημα να ακούω και να συμπαρίσταμαι στον οποιονδήποτε, αλλά το βάρος των προβλημάτων όλων των άλλων με έκανε να φτάνω στα όρια της κατάθλιψης με το παραμικρό μου πρόβλημα.\nΣτο κάτω κάτω της γραφής αν ήθελα να κάνω αυτό το πράγμα θα είχα γίνει ψυχαναλυτής και θα πληρωνόμουν κιόλας!\nΑναρτήθηκε από Gay in Evia στις 9:51 μ.μ.\nLeviathan 17 Ιανουαρίου 2011 - 10:55 μ.μ.\ngia tous filous nai...alla genika ta variemai poli poli auta :) :) eidika na mizeriazei o allos ase...kali evdomada!\nkarkinos7 18 Ιανουαρίου 2011 - 10:27 π.μ.\nΜήμπως να το σκεφτείς ξανά για ψυχαναλυτής;;;\nΔεν είναι κακό επάγγελμα!!!Αφού μάλλον το έχεις!!!\nGay in Evia 18 Ιανουαρίου 2011 - 3:45 μ.μ.\nΜα δεν είναι δυνατόν σου λέω. Ακόμη και στο δρόμο σου άσχετοι (ναρκομανείς, γέροι, άποροι και ότι άλλο μπορείς να φανταστείς) μου λένε τον πόνο τους....\nΜωρέ μια χαρά επάγγελμα είναι, αλλά εγώ μιζεριάζω εύκολα. Και δεν το βγάζω στους άλλους. Το κρατάω μέσα μου!\nΜaRioNaSTRo 18 Ιανουαρίου 2011 - 10:26 μ.μ.\nόντως... και γω γενικά εμπνέω στον άλλον αυτή την "εμπιστοσύνη" για άνοιγμα καρδιάς/ψυχής αλλά πραγματικά δεν το αντέχω.\nΚυρίως όταν ζητάει ο άλλος να με δει, και καλά για καφέ ή γιατί του έλειψα, και καταλήγουμε να μιλάει μόνο αυτός, χωρίς καν να με ρωτήσει ένα "τι κάνεις εσύ;"....\nΤελικά κατόρθωσα να βάλω εγώ ένα τέλος σε αυτή τη μιζέρια, αποφεύγοντας τη συχνή επαφή με τους κουραστικούς και τους μίζερους, και εξηγώντας το παράπονό μου στα άτομα που αγαπάω.\nΔεν κινείται ο κόσμος γύρω τους, έχουμε και μεις προβλήματα! Αλλά για μας δε ρωτάει κανείς! Πάντα των άλλων είναι πιο σημαντικά...\nΠριν δύο χρόνια έκανα μια πολύ σοβαρή επέμβαση στο στήθος και η άλλη γυρνάει και μου λέει: ααα, αυτό δεν είναι τίποτα, εγώ έπαθα γαστρεντερίτιδα και με θέρισε στον εμετό μια βδομάδα...\nΜόνο και μόνο για να κλαφτεί η καριόλα!\nΔε της είπα κάτι, απλά δε ξαναπήρα τηλ...\ng for george 18 Ιανουαρίου 2011 - 11:38 μ.μ.\nΔεν ξέρω τι και πώς ακριβώς συμβαίνει, όμως νομίζω ότι το να εμπνέεις στους άλλους εμπιστοσύνη, δείχνει ότι έχεις θετική αύρα ή όπως αλλιώς λέγεται. Και καταλαβαίνω τι εννοείς, όμως, εφόσον σου δίνεται η δυνατότητα, σκέψου ότι κάποιες φορές έχεις την δύναμη να απαλύνεις τον πόνο και τις έγνοιες κάποιου. Πολύ σημαντικό.\nΑπό 'κει και έπειτα, είναι στο χέρι σου αυτές οι συζητήσεις να μην γίνονται τρίωρες!\nΑνώνυμος 19 Ιανουαρίου 2011 - 1:11 π.μ.\nΔηλαδη ερχονται στα καλα καθουμενα αγνωστοι και σου πιανουν κουβεντα και σου λενε τον πονο τους?Μη χειροτερα.\nGay in Evia 19 Ιανουαρίου 2011 - 2:11 μ.μ.\nΈλιωσα στο γελιο!\nΑμ και εσύ μην την κουράζεις με τις εγχειρήσεις σου. Την είχε θερίσει ο εμετός!!!!!! :p\nΌποτε μπορώ βοηθάω. Από ένα σημείο και έπειτα αρκετά άτομα είναι πολύ κουραστικά και πλέον τα αγνοώ! Τα ακούω, αλλά απλά βρίσκομαι εκεί. Ούτε συμβουλές, ούτε αφήνω αυτά που λένε να με επηρεάσουν (όσο αυτό είναι δυνατόν!).\nΚαλέ ναι! Τελευταία φορά ένας άπορος στη στάση λεωφορείου που μου κλαιγόταν για το ότι έχασε το προνιακό του επίδομα στα φρουτάκια!!! Δεν ήμουν και πολύ στα καλά μου εκείνη την ώρα μόνο που δεν τον έβρισα...\nΑνώνυμος 19 Ιανουαρίου 2011 - 3:35 μ.μ.\nΚαλά βρε φίλε κ εσύ που πας κ πέφτεις!!!!!!!!!!!\nΚ σε μένα έχει συμβεί να κάθομαι στη στάση κ να μου πιάσει την κουβέντα μια γιαγιά κ να μου λέει για ένα σκυλί που την είχε δαγκώσει πολύ άσχημα...μου είπε κ λεπτομέριες κ εγώ πήγαινα για φαγητό(!)...ω θεε μου...απλά ο καθένας κουβαλάει διάφορα κ βρίσκει έναν άγνωστο να τα πει...εσύ μάλλον τους τραβάς περισσότερο!!!\nΠΟΙΟΣ ΘΑ ΜΕ ΑΓΑΠΗΣΕΙ ΤΩΡΑ;


Αυτά είναι τα 3 ζώδια που μπορούν να σου δώσουν τις καλύτερες συμβουλές για τη σχέση σου | αστρολογια , θεματα | womenonly.gr | Αστρολογία\nΓιατι και αυτό είναι μία τέχνη!\nYπάρχουν πολλοί που τους αρέσει να δίνουν συμβουλές για σχέσεις αλλά η γνώμη τους δεν είναι πάντα η κατάλληλη για να την ακολουθήσεις. Oι συμβουλές σχετικά με τις σχέσεις είναι καλύτερο να προσφέρονται από τα κατάλληλα πρόσωπα και ναι, υπάρχουν μερικά συγκεκριμένα ζώδια που δίνουν τις καλύτερες, σύμφωνα με την αστρολόγο του elite daily, Hannah Schneider. Στην πραγματικότητα, τα ζώδια αυτά είναι κατάλληλα στην παροχή σωστών αισθηματικών συμβουλών για διάφορους λόγους.\nΤι σημαίνει όμως σωστή συμβουλή; Για παράδειγμα, κάποιος που είναι καλός στο να δίνει συμβουλές δεν πρόκειται να σου πει να «άφησε τον να φύγει» ή απλά να «σταματήσεις να ανησυχείς», θα σου δώσει όμως ένα επιχείρημα που είναι εύκολο να κατανοήσεις και να καθήσεις να σκεφτείς.\nΌταν υπάρχει κάτι που σε ενοχλεί, η συμβουλή του θα σε καθησυχάσει ότι είναι εντάξει να αισθανεσαι με κάποιον τρόπο, επικυρώντας τα συναισθήματά σου και προτείνοντας έναν τρόπο να αποσπάσεις την προσοχή σου. Υπάρχουν μερικά ζώδια που είναι ιδιαίτερα συμπονετικά, με παρότρυνση και ειλικρίνεια, που τα καθιστούν τους καλύτερους συμβούλους στα «χαρακώματα» της αγάπης σου.\nΕάν νομίζεις ότι είσαι καλή στο να συμβουλεύεις τους φίλους σου σε θέματα... καρδιάς, ίσως να ανήκεις σε ένα από τα παρακάτω ζώδια.\nΔυνατό σημείο: Κατανόηση\nΟι Ιχθείς είναι καταπληκτικοί στο να χειρίζονται τα συναισθήματά τους, εν μέρει επειδή έχουν πολλά από αυτά. Αυτό τους κάνει ένα εκπληκτικό στήριγμα στη ζωή σου, ειδικά εάν αγωνίζεσαι να αναλύσεις αυτό που αισθάνεσαι για ένα χωρισμό από τον σύντροφο σου. Οι Ιχθείς είναι ζώδια του νερού και έχουν την αντίληψη ότι μερικές φορές το ρεύμα των συναισθημάτων μπορεί να υπερνικήσει τα πάντα. Τα καλά νέα; Μπορείς σίγουρα να βγεις με ασφάλεια στην ακτή και δεν θα αισθανθείς ποτέ ξανά με αυτόν τον τρόπο.\nΔύνατό σημείο: ειλικρίνεια\nΟι Τοξότες μπορεί να είναι μια εκπληκτική προσθήκη σε αυτόν τον κατάλογο: Δεν είναι γνωστοί για τα συναισθήματά τους ή για την ικανότητά τους να είναι ευαίσθητοι, αλλά έχουν την ικανότητα να είναι ειλικρινείς ακόμα και όταν είναι δύσκολο.\nΛόγω της ικανότητάς τους να είναι ειλικρινείς, μπορεί να μην είναι οι καλύτεροι για να παρηγορήσουν τα συναισθήματά σου, αλλά σίγουρα μπορείς να υπολογίζεις σε αυτούς για να μιλήσεις με ευαισθησία και σεβασμό, κάτι που είναι μερικές φορές απαραίτητο.\nΔυνατό σημείο: Λογική.\nΟι Παρθένοι είναι γνωστοί για την ικανότητά τους να οργανώνουν, να επιχειρηματολογούν και να κατανοούν το προσκήνιο και το παρασκήνιο οποιασδήποτε κατάστασης. Αυτό μπορεί να είναι χρήσιμο εάν αισθάνεσαι χαμένη σε ένα μεγάλο δράμα στη σχέση σου ή προσπαθείς να συνέλθεις από έναν πρόσφατο χωρισμό. Οι Παρθένοι είναι εκπληκτικοί στην κατανόηση και την παρακολούθηση πολλών λεπτομερειών μιας κατάστασης. Μπορείς να τους διηγηθείς την πιο πολύπλοκη ιστορία και να δώσουν προσοχή στις πιο απαραίτητες λεπτομέρειες, για να σε βοηθήσουν να καταλάβεις τι συμβαίνει.\nΗ παροχή και λήψη συμβουλών σχετικά με τις σχέσεις είναι δύσκολη και δεν πρόκειται πάντα να ακούσεις αυτό που θέλεις να ακούσεις, αλλά μερικές φορές αυτό είναι ένα σημάδι καλών συμβουλών. Τα περισσότερα ζώδια (πέραν του, Σκορπιού) είναι εξαιρετικά χρήσιμα για την παροχή συμβουλών για διάφορους λόγους. Τα τρία παραπάνω ζώδια απλώς έχουν τα χαρακτηριστικά που είναι ιδιαίτερα χρήσιμα σε περιόδους αισθηματικής αναταραχής. Ας ελπίσουμε ότι θα σε βοηθήσουν να ξεμπλοκάρεις τους κόμπους της καρδιάς σου.\nΠοια είναι τα ζώδια που θα επηρεαστούν περισσότερο από την πανσέληνο του Ιουνίου\nΠοιο είναι το ιδανικό ταξίδι της χρονιάς ανάλογα με το ζώδιο σου (Μέρος Β΄)


ΠΡΟΜΗΘΕΑΣ: Τάσος Ισαάκ - Σολωμός Σολωμού...Απλά δυο ήρωες\nΤάσος Ισαάκ - Σολωμός Σολωμού\nΣτις αρχές του 1996 η Κ.Ο.Μ (Κυπριακή Ομοσπονδία Μοτοσυκλετιστών) ανακοίνωσε την απόφασή της να οργανώσει τον Αύγουστο του 1996 μία μεγαλειώδη αντικατοχική πορεία από το Βερολίνο στην, κατεχόμενη, Κερύνεια με σύνθημα "Απελευθέρωση η μόνη λύση".\nΗ πορεία ξεκίνησε στις 2 Αυγούστου από την Πύλη του Βραδεμβούργου στο Βερολίνο, ακολουθώντας μια μεγάλη διαδρομή μέσα από χώρες της Ευρώπης. Στην πορεία πήραν μέρος και ξένοι μοτοσυκλετιστές.\nΣτην Κύπρο οι μοτοσυκλετιστές έφτασαν στις 10 Αυγούστου στη Λεμεσό από την Ελλάδα με πλοίο. Στις 11 Αυγούστου 7.000 μοτοσυκλετιστές θα πραγματοποιούσαν την αντικατοχική πορεία προς την Κερύνεια. Οι Τούρκοι απειλούσαν ότι θα άνοιγαν πυρ και αυτό ανησυχούσε τις αρχές της Κυπριακής Δημοκρατίας..Οι μοτοσυκλετιστές ήταν αποφασισμένοι και δήλωναν ότι δεν είχαν πρόθεση να συγκρουστούν ούτε με την αστυνομία, αλλά ούτε και με τα Ηνωμένα Έθνη και ότι η πορεία τους θα ήταν ειρηνική.\nH μέρα έφτασε και εκατοντάδες μοτοσυκλετιστές άρχισαν από το πρωί να συρρέουν στο Λευκόθεο Αθλητικό Κέντρο. Παρόντες ήταν και 200 Ευρωπαίοι μοτοσυκλετιστές.\nΩστόσο μετά από συνάντηση του προέδρου και του συμβουλίου της Κ.Ο.Μ με τον Πρόεδρο της Κυπριακής Δημοκρατίας κ.Γλαύκο Κληρίδη αποφασίστηκε κάτω από έντονο παρασκήνιο να ματαιωθεί η αντικατοχική πορεία! Όπως δήλωσε ο πρόεδρος της Κ.Ο.Π, Γιώργος Χατζηκώστας, σύμφωνα με ότι του είχε αναφέρει ο Γλ.Κληρίδης, η Κύπρος ετίθετο σε κίνδυνο με προέλαση των Τούρκων.\nΗ κατάσταση είχε ξεφύγει από τα οργανωμένα πλαίσια..Οι μοτοσυκλετιστές άρχισαν να κινούνται προς διάφορες κατευθύνσεις. Στη Δερύνεια άρχισαν οι συγκρούσεις. Μοτοσυκλετιστές και άλλοι διαδηλωτές βρέθηκαν αντιμέτωποι με τους πάνοπλους Τούρκους και τους Γκρίζους Λύκους. Ο πετροπόλεμος δεν άργησε να αρχίσει..\nΟ Τάσος Ισαάκ στην προσπάθεια του να βοηθήσει έναν άλλο Ελληνοκύπριο, τον οποίο κτυπούσαν οι Τούρκοι, δέχτηκε επίθεση και έπεσε στο χώμα. Γύρω του μαζεύτηκαν και άλλοι λυσσασμένοι Τούρκοι και άρχισαν να τον κτυπούν αλύπητα με πέτρες και ρόπαλα, ενώ μέλη της Ειρηνευτικής Δύναμης παρακολουθούσαν αμέτοχοι.\nΜετά από λίγο ο ήρωας Τάσος Ισαάκ άφηνε την τελευταία του πνοή λίγα μέτρα μακριά από την αγαπημένη του Αμμόχωστο..\nΚαθοδηγητής της άνανδρης δολοφονίας του ήταν ο αρχηγός του παραρτήματος των Γκρίζων Λύκων στα κατεχόμενα, Μεχμέτ Αρσλάν.\nΤο άψυχο κορμί του Ισαάκ μεταφέρθηκε στο νοσοκομείο Παραλιμνίου. Η κηδεία του ορίστηκε να γίνει μετά από τρεις μέρες..\nΟ Τάσος Ισαάκ άφησε πίσω του σύζυγο, γονείς και αδελφές. Η γυναίκα του ήταν έγκυος και στις 17 Σεπτεμβρίου 1996 έφερε στον κόσμο ένα κοριτσάκι που πήρε το όνομα του, Αναστασία.\nΤη μέρα της κηδείας του Τ.Ισαάκ, στις 14 Αυγούστου 1996, μέρα κατάληψης της Αμμοχώστου, ξεκινούσε για την αθανασία ένας άλλος ήρωας. Είχε ορκιστεί για εκδίκηση και τίποτα δεν τον σταματούσε.\nΟμάδες από διαδηλωτές κατευθύνθηκαν προς το οδόφραγμα της Δερύνειας για να εναποθέσουν στεφάνια και λουλούδια στο χώρο της θυσίας του Τ.Ισαάκ.\nΞαφνικά ξεπετάχθηκε από μπροστά από τους διαδηλωτές ο Σολωμός Σολομού και ξεφεύγοντας από τους Κυανόκρανους πέρασε στη νεκρή ζώνη και προπάθησε ν΄ ανέβει σε έναν ιστό για να κατεβάσει την τουρκική σημαία, ενώ άλλοι διαδηλωτές προσπάθησαν να τον αποτρέψουν.\nΜε περίσσια παληκαριά και ενώ οι φίλοι του φώναζαν με απελπισία ";που πας ρε μαλάκα θα σε σκοτώσουν";, αυτός με το τσιγάρο να κρέμεται στο στόμα του έτρεξε λίγα μέτρα, και ξεκίνησε να ανεβαίνει τον ιστό όπου βρισκόταν η τούρκικη σημαία. Δύο μέτρα από το κυπριακό χώμα, ενώ ο Σολωμός ήταν στο κοντάρι του ιστού, ακούστηκε ο πρώτος πυροβολισμός, τον πέτυχε στον λαιμό, πριν προλάβει και πέσει στο χώμα τον πετυχαίνει ακόμα μία σφαίρα στο πρόσωπο και ενώ ήταν στο χώμα ακόμα μία στο στομάχι. Έτσι απλά δίχως κάποιος να προσπαθήσει να τον σταματήσει, δολοφονήθηκε εν ψυχρώ. Ο ίδιος είναι σίγουρο ότι ήξερε το τι θα γίνει. Δεν φάνηκε να τον ενδιαφέρει. Ήθελε να υποσταλλεί η σημαία. Χρόνια περίμενε τις διπλωματικές οδούς και συζητήσεις, κουράστηκε. Δεν ήθελε να τον κοροϊδεύουν όπως κάνανε τόσα χρόνια από το 74 και μετά. Η δολοφονία του έγινε θέμα σε ολόκληρο τον κόσμο. Άλλωστε μεταδιδόταν το γεγονός σε ζωντανή μετάδοση την ώρα που ο Σολωμός το έσκασε από την προσοχή των κυανόκρανων.\nΜόλις έπεσε νεκρός ο Σολωμού οι Τούρκοι άρχισαν να ρίχνουν προς τους διαδηλωτές. Oι εθνοφρουροί πήραν θέση μάχης. H σορός του Σολωμού απομακρύνθηκε από την περιοχή μετά από αρκετή ώρα λόγω των πυροβολισμών. Επίσης αρκετά ακόμα άτομα τραυματίστηκαν από τις σφαίρες των Tούρκων στο χώρο του επεισοδίου.\nΟ ήρωας Σολωμός Σολωμού ήταν 26 χρονών από το Παραλίμνι.\nΈνας από τους δολοφόνου του Σ.Σολωμού είναι ο Κενάν Ακίν, έποικος, πρώην αξιωματικός του τούρκικου στρατού και πράκτορας της ΜΙΤ ( τουρκική μυστική υπηρεσία).\nΤο κοριτσάκι του Τ.Ισαάκ βάπτισε η Ελληνική Κυβέρνηση ως ένδειξη αναγνώρισης της θυσίας του μεγάλου αυτού ήρωα. Δύο μήνες μετά η αστυνομία εξέδωσε εντάλματα σύληψης των δολοφώνων του Σ.Σολωμού και Τ.Ισαάκ. Επίσης ζητήθηκε βοήθεια από την Interpol.\nΣτις 24 Ιουνίου 2008 το ευρωπαϊκό δικαστήριο βρήκε ένοχη την Τουρκία για την δολοφονία των Σολωμού και Ισαάκ. Σύμφωνα με το δικαστήριο η Τουρκία κρίθηκε ένοχη για την παραβίαση του άρθρου 2 της ευρωπαϊκής συνθήκης για τα ανθρώπινα δικαιώματα γιατί δεν έγινε καμία έρευνα για να βρεθούν οι υπαίτιοι για τον θάνατο του. Επίσης εκδίκασε χρηματική αποζημίωση στην οικογένεια του Σολωμού.\n13 χρόνια πέρασαν από εκείνη τη μαύρη μέρα του Αυγούστου του '96. 13 ολόκληρα χρόνια από τότε που η παγκόσμια κοινή γνώμη έμενε εμβρόντητη από το μέγεθος της τουρκικής κτηνωδίας. Κανείς μας δεν ξέχασε το σύγχρονο ήρωα Σολωμό Σολωμού, αυτό το παλικάρι, τον αδελφό μας απ' την Κύπρο που μαυροντυμένος λίγο μετά την κηδεία του ξαδέλφου του Τάσου Ισαάκ, περνούσε το οδόφραγμα της Δερύνειας.\nΜέσα σε λίγα δευτερόλεπτα ξέφυγε από τους δικούς του που προσπαθούσαν μάταια να τον συγκρατήσουν. Ούτε οι κυανόκρανοι του ΟΗΕ στάθηκαν ικανοί να συγκρατήσουν έναν Έλληνα οργισμένο και αποφασισμένο για εκδίκηση. Έναν άνθρωπο που το βλέμμα του είχε γίνει θολό από το μίσος και το τσιγάρο που έκαιγε στο στόμα του ήταν ικανό να κάψει όλη τη γη. Ο άτιμος ιστός με τη σημαία των μογγόλων έστεκε εμπρός του. Ήταν τόσο κοντά. Πιο κοντά από ποτέ. Πιο κοντά από οποιονδήποτε άλλο από τα εκατομμύρια των Ελλήνων που χρόνια ονειρεύονταν το γκρέμισμά του. Εκείνος τον αγκάλιασε κι άρχισε να σκαρφαλώνει πάνω του. Πάντα με το τσιγάρο να σιγοκαίει.\nΤο γελοίο κόκκινο πανί τους περίμενε το κατέβασμά του. Και ξαφνικά ήρθε το τέλος. Ένα τέλος ένδοξο. Μια αυλαία ηρωική σε ένα θέατρο παραλόγου. Αυλαία κατεβασμένη από σφαίρα. Λυτρωτική. Από αυτές που γράφουν ιστορία και μετατρέπουν τους απλούς ανθρώπους από κοινούς θνητούς σε αθάνατους ήρωες της φυλής μας. Καλύτερα να φύγεις από σφαίρα παρά από καρκίνο.\n13 χρόνια πέρασαν και κανείς μας δεν ξέχασε εκείνες τις εικόνες που χαράχτηκαν στη μνήμη μας για πάντα. Ήμασταν νέοι και θυμόμαστε σα χτες μικρά παιδάκια να συζητάνε μεταξύ τους και να λένε "Μακάρι να ήμουνα εκεί και να κρατούσα ένα πολυβόλο..". Θυμόμαστε τους τοίχους των σχολείων και τους δρόμους της Λάρισας γεμάτους από συνθήματα κατά του Ντεκτάζ. Όχι κανείς μας δε σε ξέχασε Σταυραετέ της Δερύνειας. Κανείς. Αυτό που ξεθώριασε στο πέρασμα του χρόνου είναι η οργή του κόσμου που έβραζε, τόσο για το δικό σου το χαμό, όσο και για τη δολοφονία του Τάσου Ισαάκ.\nΟ Πρόεδρος Χάμος Αστέριος\nΟ Γραμματέας Τσιλοπάνος Πάρις\nΑναρτήθηκε από trinity στις 5:44 μ.μ.


Αδάμ Παραδεισανός: Ποτέ πρόεδρος δημοτικού συμβουλίου δεν ανέλαβε καθήκοντα εκπρόσωπου τύπου του δήμου – ΡΕΘΕΜΝΟΣ ΕΦΗΜΕΡΙΔΑ: ΡΕΘΥΜΝΟ ΝΕΑ ΕΙΔΗΣΕΙΣ ΚΡΗΤΗ\nΑδάμ Παραδεισανός: Ποτέ πρόεδρος δημοτικού συμβουλίου δεν ανέλαβε καθήκοντα εκπρόσωπου τύπου του δήμου\n7 Δεκεμβρίου 2018, 8:00 πμ\nΚι όμως στον Δήμο Αμαρίου τελευταία το είδαμε κι αυτό.\nΠολλά και περίεργα διαβάσαμε και ακόμη περισσότερα ακούσαμε το τελευταίο διάστημα από τον Πρόεδρο του Δημοτικού Συμβουλίου, που για κάθε κριτικά σκεπτόμενο δημότη προκαλούν απορίες και εύλογους προβληματισμούς. Όμως, για όσους παραβρέθηκαν στο τελευταίο Δημοτικό Συμβούλιο στις 28.11, δεν μένει καμία απορία για το ποιος είναι ο καθ υπαγόρευσιν υποβολέας του κυρίου Προέδρου. Γνωστός Αντιδήμαρχος που και από μικροφώνου δεν παραλείπει σε κάθε ερώτηση της αντιπολίτευσης να ειρωνεύεται πρόσωπα, να απαξιώνει θεσμούς και να εκμηδενίζει ηθικές αξίες. Λειτουργώντας σε σύγχυση και κυριευμένος από πανικό – γιατί άραγε – διαρκώς προκαλεί, αντί να δίνει πειστικές απαντήσεις, όπως άλλωστε οφείλει.\nΌμως να πάρουμε τα πράγματα με τη σειρά. Προεκλογικά, το 2014 η παράταξη ΑΜΑΡΙ ΝΕΑ ΠΟΡΕΙΑ, στην οποία συμμετείχαμε και εμείς, κατηγορήθηκε πως με την υποψηφιότητά της διχάζει τους Αμαριώτες. Τότε η απάντηση όλων, ημών και υμών, ήταν πως η κάθοδος αντίπαλου συνδυασμού στις εκλογές είναι θεμιτό δημοκρατικό δικαίωμα. Τώρα τι άλλαξε.\nΟι παλαιοπολιτικές – κατά την άποψη του κυρίου Προέδρου δηλώσεις του νέου συνδυασμού, είναι προτιμητέες σε σχέση με την άποψή του ότι τα άτομα που απαρτίζουν αυτόν το συνδυασμό δεν έχουν ουσιαστικούς λόγους ύπαρξης, γιατί απλά δεν γνωρίζουν. Δεν χρειάζονται άλλοι – πλην ημών – στο Αμάρι γιατί εμείς γνωρίζουμε τα πάντα, δίνουμε λύσεις στα προβλήματα του τόπου και όλοι εσείς περισσεύετε. Κάποιος πρέπει να εξηγήσει στον κ. Πρόεδρο και στον υποβολέα του τι σημαίνει δημοκρατία και δημοκρατικό δικαίωμα.\nΑλήθεια, από το μέλλον ήρθατε κύριε Πρόεδρε. Τον Σεπτέμβριο του 2014, εγώ ως Δήμαρχος και εσείς ως Πρόεδρος του Δ.Σ., τότε που μαζί πορευτήκαμε στους πρώτους δύσκολους μήνες στη διοίκηση του δήμου Αμαρίου, είχατε μέχρι τότε επισκεφθεί ποτέ το δημοτικό κτίριο, γνωρίζατε τι σημαίνει ημερήσια διάταξη στο Δημοτικό Συμβούλιο και τώρα εμφανίζεστε ως Πρύτανης της Τοπικής Αυτοδιοίκησης. Γιατί τέτοια απαξίωση και αλαζονεία.\nΓια τον όρο εθελοντής Αντιδήμαρχος, κάποιος πρέπει να σας πει την αλήθεια. Το 2016 στον Δήμο Αμαρίου ο νόμος προέβλεπε δύο άμισθους Αντιδημάρχους και δύο με αντιμισθία. Όμως εσείς και ο υποβολέας σας, πείτε μας, για ποιο διάστημα και από ποια θέση λειτουργήσατε εθελοντικά στον Δήμο. Απαντήστε μας, αν είστε ειλικρινής και μην ανακατεύεστε στα συνταξιοδοτικά των άλλων, που δεν σας αφορούν. Όσο για τις τιμές που μου αποδώσατε, όπως ισχυρίζεστε στα γραπτά σας, τις πήρατε πίσω αποπέμποντάς με από την δημοτική ομάδα με τρόπο ανορθόδοξο, βασιζόμενοι σε ψεύτικα επιχειρήματα για τα οποία εσείς προσωπικά ζητήσατε συγγνώμη από μικροφώνου, γιατί η ευθύνη ήταν δική σας ως προέδρου του Δημοτικού Συμβουλίου.\nΘα αντιπαρέλθω τα υπόλοιπα και θα σταθώ στην απαξίωσή σας για όσους κατέχουν πανεπιστημιακούς τίτλους – ψηλά ξινά σταφύλια. Αλήθεια, για ποιο λόγο απομακρύνατε από την Δημοτική σας ομάδα – πείτε μας τελικά πόσοι και ποιοι μείνατε – όλους αυτούς και γιατί. Μήπως επειδή δεν γνωρίζουν την αναγωγή στη μονάδα και τις επί τοις εκατό αναλογίες, που εσείς φαίνεται να γνωρίζετε καλά, ή για άλλους λόγους. Μην αποθαρρύνετε, με αυτές τις απόψεις, τους νέους που είναι κοντά σας και που σήμερα προσπαθούν να κατακτήσουν την πανεπιστημιακή γνώση. Και βέβαια δεν πρόκειται να αναφερθώ σε όσα συνέβησαν πρόσφατα στο χωριό σας, γιατί απλά δεν ήμουν παρών. Όμως εσείς γνωρίζετε πολύ καλά.\nΤέλος ήθελα να υπενθυμίσω σε σας και στον υποβολέα σας ότι την Δευτέρα τέσσερις Αυγούστου 2014, πριν ακόμα ορκιστούμε ως νέα Δημοτική αρχή, μετά από πρόσκληση της κ. Λιονή στην Αντιπεριφέρεια, μαζί παρευρεθήκαμε στη παρουσίαση του έργου για το εργοστάσιο μηχανικής ανακύκλωσης στο Αμάρι. Το είχε βέβαια πετύχει και κατοχυρώσει η προηγούμενη Δημοτική αρχή – όχι εσείς όπως ισχυρίζεστε – που και αυτή ήταν παρούσα στη συνάντηση. Σας θυμίζω ότι για το συγκεκριμένο έργο μας είχαν ενημερώσει δυο εξαίρετοι επιστήμονες – παράκληση να μην απαξιωθούν και αυτοί ως κατέχοντες πανεπιστημιακούς τίτλους – ο κ. Νίκος Στυλιανίδης διευθύνων σύμβουλος του ΕΣΔΑΚ πολιτικός μηχανικός με την αείμνηστη χημικό μηχανικό Βιργινία Μανασάκη. Όμως, δεν σας θυμάμαι εκείνο τον Αύγουστο στις επισκέψεις μας στον ΕΣΔΑΚ και ίσως γι αυτό θεωρείτε την ανακύκλωση, σε συνδυασμό με το παραπάνω έργο, ελάσσονος σημασίας για την ανάπτυξη του τόπου. Κάποιον θα πρέπει να ρωτήσετε να σας μιλήσει για τις βασικές αρχές της αειφορίας, κύριε Γαλάτιε Μοσχονά.\nΜε τον πρέποντα σεβασμό στον θεσμό του Προέδρου του Δημοτικού Συμβουλίου.\nΓεωλόγος – Περιβαλλοντολόγος – MSc Χημείας\nΣυνταξιούχος Διευθυντής Γυμνασίου\nΔημοτικός Σύμβουλος Αμαρίου – Πρώην Δήμαρχος.\nΟ καιρός στην Κρήτη σήμερα Παρασκευή 7 Δεκεμβρίου


Lorena Canals. Χαλί δωματίου Water Savannah Red. 140 x 200 εκ – Cozykids.gr\nLorena Canals. Χαλί δωματίου Water Savannah Red...\nLorena Canals. Χαλί δωματίου Water Savannah Red. 140 x 200 εκ\nSKU LΟR-C-WΑΤΕR-SΑVR Διαστάσεις 140 x 200 εκ. Χρώμα Πολύχρωμο


Από τον εγωισμό... στην ψήφο - Frapress\nΠοτέ δεν πίστευα ότι είναι εποικοδομητικό να κατηγορείς τους άλλους για επιλογές δικές σου. Έστω και αν αυτές είναι έμμεσες. Αν αγαπητέ αναγνώστη έχεις εκλέξει ένα κόμμα που το έχει ορίσει –καλώς ή κακώς- να ασκεί αυτό την εξουσία, συγγνώμη που θα στο πω, αλλά έχεις μερίδιο ευθύνης για ό,τι αυτό αποφασίζει. Και να που έφτασε η στιγμή που καλείσαι εσύ να αποφασίσεις γι ‘αυτό που θα γίνει αύριο. Τώρα σε ενοχλεί. Γιατί θα έχεις εσύ την άμεση ευθύνη. Σε βόλευε να κρύβεσαι πίσω από την τηλεόραση, με τον καφέ στο χέρι και να ρίχνεις τις ευθύνες σε αυτούς που στην τελική εσύ ψήφισες, διότι ΛΕΣ δεν σε υπολόγισαν. Σε εξαπάτησαν.\nΚαι τώρα φτάνει η ώρα που κάποιος σε υπολογίζει… Κάποιος σε ρωτάει για το αύριο. Κάποιος σε βάζει προ των ευθυνών σου. Δεν σ’ αρέσει ούτε τώρα. Το χαρακτηρίζεις απειρία, ύπουλο σχέδιο και άλλα σχετικά. Αγαπητέ αναγνώστη τελικά ξέρεις τι θέλεις από την ζωή σου; Γιατί άμα δεν ξέρεις δεν μπορείς να κρίνεις. Ζεις σε ένα σύστημα καπιταλιστικό αυτό το ξέρεις. Την εξουσία την έχει το κεφάλαιο και θα την έχει για όσο ακόμα υφίσταται το εν λόγω σύστημα. Καταλαβαίνεις λοιπόν πως ό,τι γίνεται, γίνεται από και για το κεφάλαιο. Είναι σχεδόν αστείο να πιστεύεις ότι τα πράγματα είναι απλά. Σίγουρα δεν είναι. Τα πράγματα είναι σύνθετα αλλά ας μην ξεχνάς ότι τα σύνθετα πράγματα δημιουργούνται από πολλά απλά. Δεν κλείνω τα μάτια μου. Δεν πιστεύω ότι υπάρχει αλτρουισμός. Πιστεύω ότι το άτομο είναι κατεξοχήν εγωιστικό ον. Και ως ένα σημείο αυτό δεν είναι κακό γιατί για να επιβιώσεις επιβάλλεται να σκέπτεσαι το καλό του εαυτού σου. Και η διαφορά έγκειται σε αυτό ακριβώς το σημείο.\nΥπάρχουν άτομα που αισθάνονται πληρότητα με το να προσφέρουν στον άλλον, να μοιράζονται με τον άλλον και άτομα που δεν τους χρειάζεται. Για μένα δεν λέγεται ο πρώτος αλτρουιστής και ο δεύτερος απάνθρωπος. Για μένα λέγονται και οι δύο εγωιστές. Η διαφορά είναι ότι ο πρώτος ικανοποιείται με την προσφορά και ο άλλος με το να τα τρώει όλα μόνος του. Και οι 2 όμως κάνουν ότι κάνουν για να νιώθουν αυτοί καλά, πράγμα που τους κάνει εγωιστές. Μη σας φοβίζει η λέξη δεν είναι τόσο κακή όσο ακούγεται. Άρα λοιπόν έχοντας ως βάση πως ο καθείς πράττει με γνώμονα την προσωπική του ευχαρίστηση, καταλήγουμε πως με ανάλογο κριτήριο ψηφίζει. Ψηφίζεις δηλαδή με βάση τι είναι αυτό που σε συμφέρει. Και είναι απόλυτα φυσιολογικό και υγιές. Οι πολιτικοί των παλιών κυβερνήσεων ψηφίζουν ναι γιατί αυτό είναι που συμφέρει εκείνους και με γνώμονα ότι είπαμε πριν, αυτό δεν είναι απαραίτητα κακό. Απλά το δικό τους συμφέρον με το δικό σου δεν είναι το ίδιο. Ο εγωισμός σας εστιάζει με λίγα λόγια σε διαφορετικό σημείο. Αν ζητάς άλλη μία απόδειξη επ’ αυτού θα σου αναφέρω απλώς την πρόταση περί εθνικών εκλογών που έγινε από κόμματα της αντιπολίτευσης. ΑΝ σε μία τέτοια στιγμή η καλύτερη πρόταση που έχουν να κάνουν είναι οι εκλογές, τότε για άλλη μία φορά αποδεικνύεται πως ο εγωισμός τους και το συμφέρον τους ακόμα δεν έχει ικανοποιηθεί και πως δεν τους ενδιαφέρει ότι εσύ είσαι ήδη εξαντλημένος, πνευματικά, από τα όσα έχουν γίνει και από αυτά που ακόμα γίνονται. Πάλι δηλαδή παρατηρείται διάσταση των συμφερόντων.\nΑπό την άλλη, οι κάτοχοι κεφαλαίου έχουν και αυτοί τα δικά τους συμφέροντα που πρέπει να ικανοποιήσουν. Γιατί; Γιατί έτσι είναι η ανθρώπινη φύση και η ανθρώπινη επιβίωση. Δεκτό λοιπόν το ναι και από αυτούς. Και δεν μπορείς να τους κατηγορήσεις γιατί όπως είπαμε είναι υγεία να σκέφτεσαι την ικανοποίηση σου. Και τώρα μου απέμεινες εσύ.. Της μεσαίας τάξης. Που όχι απλά κεφάλαια δεν έχεις αλλά είσαι η παραγωγική δύναμη της χώρας. Είσαι αυτός πάνω στον οποίο πατά το καπιταλιστικό σύστημα για να υπάρξει και εσύ που όλα αυτά τα χρόνια έχεις υποστεί το μεγαλύτερο πλήγμα από τις μειώσεις.\nΤόσο καιρό σε ακούω στο Super Market να αναρωτιέσαι πως μας φτάσανε έως εδώ… Να καταριέσαι, να φωνάζεις για τις συντάξεις, να φωνάζεις για τους μισθούς, να φωνάζεις για την ανεργία. Μέσα σε αυτούς είμαι και εγώ. Φοιτήτρια με αβέβαιο μέλλον στο ελληνικό έδαφος που μου έμαθαν από μικρή ότι δυστυχώς η προσπάθεια δεν αμείβεται πάντα και πως δεν πάει να πει ότι αν έχεις επαγγελματική ή ηθική αξία αυτό θα βρει ανταπόκριση. Μου είπαν ότι ζω σε μια χώρα που επικρατεί η οικογενειοκρατία και η αναξιοκρατία και ότι χωρίς μέσον δεν θα πάω πολύ μακριά. Μου τα είπαν πριν καλά καλά τα ζήσω μόνη μου. Προσπαθούσαν να με πείσουν να μπω στο στρατό. Να έχω ένα σίγουρο μισθό, κάτι που θα με εξασφαλίσει. Μου είπαν ότι η ανεργία είναι μεγάλη… Άρχιζα να μαζεύω προσόντα. Αγγλικά, Γαλλικά, υπολογιστές ήδη από το δημοτικό. Διάβασα πολύ για να μπω σε μια σχολή. Παλεύω εντός αυτής για καλούς βαθμούς ώστε να κάνω κάποιο καλό μεταπτυχιακό. Για να είμαι λίγο πιο πάνω από τον άλλον και να μην με καταπιεί η ανεργία.\nΚατέληξα να θεωρούμαι overqualified και να μην με θέλουν στις δουλειές γιατί έχω προσόντα που απαιτούν μισθό παραπάνω από αυτόν που είναι διατεθειμένοι να μου δώσουν. Πάλι στο κενό είμαι, είσαι, είμαστε. Πες μου λοιπόν αγαπητέ αναγνώστη τι συμφέρον έχεις εσύ ως μεσαία τάξη από το ναι; Πιο μειωμένες τις ήδη μειωμένες συντάξεις; Περισσότερες κλειστές μικρομεσαίες επιχειρήσεις; Χαμηλότερους μισθούς; Απαλπισμένους μαθητές και μετανάστες φοιτητές; Αυτό είναι το συμφέρον σου; Όταν έχει γίνει μία γιγάντια εκστρατεία κατά του “όχι” και υπέρ του “ναι”- το οποίο εξυπηρετεί το συμφέρον των προηγούμενων κυβερνήσεων και των επιχειρηματιών-πάει να πει ότι το “όχι” κλονίζει αυτό το συμφέρον. Και σκέψου… με αυτούς έχεις το ίδιο συμφέρον;\nΠροηγούμενο άρθροΦωτογραφίες από τη χθεσινή συγκέντρωση του “Όχι” στο Σύνταγμα\nΕπόμενο άρθροΤο ζήτημα του «Grexit» μέσα από τη ματιά των σκιτσογράφων


Ήττα με 2-1 για την ΑΕ Σπάρτη στην Πάτρα · Apela.gr · Το site της Λακωνίας, Σπάρτη, Μυστράς, Μονεμβάσια, Ελαφόνησο\nΤην ήττα με 2-1 γνώρισε η ΑΕ Σπάρτη στην Πάτρα, όπου την Κυριακή 13 Μαΐου, αντιμετώπισε την Παναχαϊκή, στο πλαίσιο της 31ης αγωνιστικής της Football League.\nΗ λακωνική ομάδα προηγήθηκε στο 44΄με γκολ του Φουρτάδο, όμως στο δεύτερο ημίχρονο η Παναχαϊκή γύρισε το ματς και πήρε τη νίκη με γκολ του Μωραϊτη στο 61΄και του Μουστακόπουλου στο 64΄.\nΠαρά την ήττα της η ΑΕ Σπάρτη διατήρησε τη διαφορά από τη 13η θέση στους 3 βαθμούς καθώς η Αναγέννησης Καρδίτσας ηττήθηκε εκτός έδρας από την Καλλιθέα με 3-0 και ο Αιγινιακός, επίσης εκτός έδρας, από τα Τρίκαλα με 1-0.\nΠαναχαϊκή (Σωκράτης Οφρυδόπουλος): Σούλης, Ντάσιος (65 Πολυχρόνης), Πολίμος, Λουμπαρδέας, Σωτηράκος, Φωτάκης, Μουστακόπουλος, Πλέγας, Μασούρας (58 Αποστολόπουλος), Κυνηγόπουλος, Μωραΐτης (80 Αντωνακόπουλος).\nΑΕ Σπάρτη (Μάρκος Στεφανίδης): Μακρυωνίτης, Ζουλιώτης, Νιάρος, Σάββα, Δοδοντσάκης (55 Βοσνακίδης), Παναγιώτου, Τριανταφυλλάκος, Γραικός (73 Δεινόπαπας), Καζβιρόπουλος (46 Μουζακίτης), Φουρτάδο, Γουόρντεν.


Εργατική Αλληλεγγύη - 16/12: Απεργιακή κινητοποίηση ενάντια στον προϋπολογισμό\n16/12: Απεργιακή κινητοποίηση ενάντια στον προϋπολογισμό\n16/12, Αθήνα, Απεργιακή διαδήλωση ενάντια στον προϋπολογισμό. Φωτό: Στέλιος Μιχαηλίδης\nΑπεργιακή απάντηση στο νέο προϋπολογισμό-σφαγείο έδωσαν σήμερα πρωτοβάθμια σωματεία από μια σειρά εργατικούς χώρους και κλάδους μαζί με φοιτητές/τριες, μαθητές/τριες και οργανώσεις της Αριστεράς. Κόντρα στις νέες άγριες περικοπές στην Υγεία, την Παιδεία, την Ασφάλιση και όλες τις κοινωνικές δαπάνες, η συγκέντρωσή τους στην πλατεία Κλαθμώνος και η πορεία στη Βουλή βροντοφώναξε πως «Και σήμερα και αύριο και όσο χρειαστεί, είμαστε όλοι απεργοί».\nΗ παρουσία των υγειονομικών, πίσω από τα πανό του Συλλόγου Εργαζόμενων στον Άγιο Σάββα και των Επιτροπών Αγώνα σε ΓΝΑ Γεννηματάς και Έλενα Βενιζέλου, έδωσε τον τόνο της σύγκρουσης. Μια ημέρα μετά την επίσημη επιβεβαίωση ότι χιλιάδες θάνατοι ασθενών θα μπορούσαν να έχουν αποφευχθεί αν το ΕΣΥ είχε ενισχυθεί την περίοδο της πανδημίας όπως απαιτούσαν οι εργαζόμενοι στα νοσοκομεία, είναι τεράστια πρόκληση να κόβονται ξανά εκατομμύρια από τις δαπάνες Υγείας.\nΑκολουθούσαν εργαζόμενοι/ες του ΥΠ.ΠΟ, ο Σύλλογος Εκτάκτων Αρχαιολόγων, ο Σύλλογος Εργαζομένων ΕΛΓΟ Δήμητρα, η αντικαπιταλιστική κίνηση σε επισιτισμό-τουρισμό «Καμαριέρα», το ΣΕΚ στις Σχολές και οι μαθητές/τριες Anticapitalista, ο ΕΡΓΑΣ και η Ταξική Πορεία. «Απεργούμε ενάντια στον προϋπολογισμό του θανάτου» έγραφε το πρώτο πανό της πορείας, στέλνοντας το μήνυμα ότι η δολοφονική κυβερνητική πολιτική θα βρει απέναντί της το εργατικό κίνημα και τη νεολαία.\nΣτην απεργιακή συγκέντρωση χαιρέτισαν ο Σπύρος Βασιλείου, πρόεδρος του Συλλόγου στον Άγιο Σάββα, ο Κώστας Καταραχιάς, γιατρός στο Έλενα Βενιζέλου και μέλος ΔΣ της ΕΙΝΑΠ, ο Κώστας Τουλγαρίδης, μέλος ΔΣ του Συλλόγου Πρωτοβάθμιας Κ. Σωτηρίου και της ΕΕ της ΑΔΕΔΥ, ο Χρήστος Σόφης, μέλος ΔΣ της ΟΛΜΕ και ο Γιώργος Προυσαλίδης, από το ΔΣ της Δ’ ΕΛΜΕ Ανατολικής Αττικής.\n«Ήταν μια πρωτοβουλία από τα κάτω που έσπασε στην πραξη την αδράνεια των συνδικαλιστικών ηγεσιών σε δημόσιο και ιδιωτικό τομέα που αρνήθηκαν να προχωρήσουν σε απεργιακή κινητοποίηση ενάντια στον χειρότερο προϋπολογισμό που έχει κατεβάσει κυβέρνηση τα τελευταία χρόνια», αναφέρει η ανακοίνωση του Συντονισμού Εργατικής Αντίστασης και του Συντονιστικού Νοσοκομείων αμέσως μετά την κινητοποίηση και καλώντας: «Μπροστά μας είναι οι αγώνες για να ανατρέψουμε την κυβερνητική πολιτική και την ίδια την κυβέρνηση γιατί η δύναμη βρίσκεται στη δική μας μεριά. Βρίσκεται στους εργαζόμενους της efood, της cosco, στους αγωνιζόμενους Υγειονομικούς, στους εκπαιδευτικούς. Αυτή η δύναμη είναι που μπορεί να τσακίσει την κυβέρνηση αλλά και την αδράνεια των συνδικαλιστικών ηγεσιών. Αυτή τη μάχη δίνει ο Συντονισμός Εργατικής Αντίστασης και το Συντονιστικό των Νοσοκομείων και σε καλούμε να τη δώσουμε μαζί».\nΗ συνέχεια θα δωθεί σήμερα στις 5.30μμ στην πλατεία Κλαυθμώνος στη συγκέντρωση και την πορεία στο Σύνταγμα που καλούν ΕΚΑ και ΑΔΕΔΥ, με αίτημα την απεργιακή κλιμάκωση.


Ποσο επικίνδυνο είναι να μοιραζόμαστε τους κωδικούς ασφαλείας;\nύμφωνα με τα ευρήματα πρόσφατης έρευνας της Kaspersky Lab στο καταναλωτικό κοινό, περίπου οι μισοί (42%) Ευρωπαίοι χρήστες του Διαδικτύου παραδέχονται ότι μοιράζονται τους κωδικούς τους με κάποιον άλλον ή τους αφήνουν εκτεθειμένους σε κοινή θέα, όπου άλλοι άνθρωποι μπορούν να τους δουν. Αυτό αποδεικνύει έλλειψη γνώσεων για τον ψηφιακό κόσμο και μπορεί να διευκολύνει το ξεκλείδωμα των online λογαριασμών και την πρόσβαση για τους ψηφιακούς εγκληματίες.\n“Οι καταναλωτές πρέπει να αποκτήσουν περισσότερες γνώσεις και να γίνουν περισσότερο ευαισθητοποιημένοι σχετικά με τους κωδικούς πρόσβασης. Άπαξ και τους μοιραστεί κάποιος, είναι πολύ δύσκολο να ξέρει που θα καταλήξουν. Η έρευνά μας δείχνει ότι υπάρχει μία πραγματικά ασύνδετη σχέση μεταξύ της αντίληψης του γιατί χρειαζόμαστε δυνατούς κωδικούς πρόσβασης και των μέτρων που παίρνουν οι χρήστες για να τους κρατήσουν ασφαλείς. Κανείς δεν θα περίμενε ένας φίλος ή κάποιο μέλος της οικογένειας να αποκαλύψει εν γνώσει του έναν κωδικό πρόσβασης, αλλά με το να μοιράζονται κωδικούς, οι καταναλωτές αυξάνουν τον κίνδυνο οι κωδικοί αυτοί να πέσουν σε λάθος χέρια. Αυτό θα μπορούσε να δώσει στους ψηφιακούς εγκληματίες εύκολη πρόσβαση σε προσωπικές και οικονομικές πληροφορίες. Επίσης, οι παραβιασμένοι λογαριασμοί μπορεί να χρησιμοποιηθούν για τη διανομή κακόβουλων link και αρχείων, βλάπτοντας άλλους ανθρώπους. Στη χειρότερη περίπτωση, ολόκληρες ταυτότητες θα μπορούσαν να τεθούν σε κίνδυνο. Ακόμα και ο πιο σύνθετος κωδικός πρόσβασης είναι αδύναμος αν είναι ορατός σε άλλους. Για το λόγο αυτό κρατήστε τον για τον εαυτό σας!”.


Εργασία: Για φούρνο - Φεβρουάριος 2021 (Tώρα πρόσληψη!) - Jooble\n...και τη φύλαξη παιδιων 2 και 5 χρονων μετά την επιστροφή τους από το νηπιο/σταθμο. Περιστασιακά κάποια καθημερινά μικρά ψώνια από σουπερ μαρκετ ή φούρνο. Ωράριο: Καθημερινές 11 - 18 μμ. Θα προτιμούσαμε μη καπνίστρια και να μένει κοντά στο Ελληνικό. Ευχαριστούμε πολύ!\n...-Μαγείρεμα -Σιδέρωμα -Φύλαξη παιδιού (Δημιουργική Απασχόληση, Παιχνίδι, Παιδική Χαρά) -Πολύ σπάνια εξωτερικές δουλειές όπως φούρνος ή μανάβης που βρίσκεται στα 100μέτρα ‘Ωρες Εργασίας: - Δευτέρα έως Παρασκευή 8 με 9 ώρες. Όταν τα σχολεία είναι κλειστά 9πμ με 6μμ...\nBread O'clock Bakery\nΖητείται Πωλήτρια / της σε αρτοποιείο στο Χαλάνδρι επωνυμία BREAD O'CLOCK BAKERY Απαραίτητα Προσόντα ~Προϋπηρεσία σε αντίστοιχη θέση ~Εμπειρία στην παρασκευή καφέ ~Διάθεση για εργασία ~Επικοινωνία Τηλέφωνο επικοινωνίας: (***) ***-****\nΑπαραίτητα προσόντα: Άνδρας ηλικία 25 και άνω 5αετης πείρα και άνω σε φούρνο η κάτι ανάλογο Συνθήκες εργασίας: Ωράριο 05:00 - 13:00 ένα ρεπό την εβδομάδα μισθός από 700-800 ανάλογα την εμπειρία. Αρμοδιότητες: παραγγελίες αποθήκης\nΑρμοδιότητες: ~Παραγωγή καλωδίωσης ηλεκτρικών συσκευών. ~Συναρμολόγηση και επισκευή ηλεκτρικών φούρνων, εστιών, ηλεκτρικών κουζινών και μπάρμπεκιου. ~Ποιοτικός έλεγχος στα παραγόμενα κομμάτια. ~Συσκευασία τελικών προϊόντων. ~Τήρηση εγγράφων πιστοποιητικού ISO 9001...\nΑπαραίτητα προσόντα: ΕΜΠΕΙΡΙΑ ΣΕ ΘΕΣΗ ΠΩΛΗΤΡΙΑΣ, ΠΤΥΧΙΟ ΙΕΚ, Ή ΚΕΝΤΡΟ ΔΙΑΒΙΟΥ ΜΑΘΗΣΗΣ ΣΤΗΝ ΑΙΣΘΗΤΙΚΗ ΑΚΡΩΝ, ΑΓΓΛΙΚΑ, ΓΝΩΣΗ ΥΠΟΛΟΓΙΣΤΩΝ ( ΣΕ ΠΡΟΓΡΑΜΜΑ ΠΟΥ ΚΟΒΕΙ ΤΙΜΟΛΟΓΙΑ), ΓΝΩΣΗ FACEBOOK -INSTAGRAM. ΕΠΙΣΗΣ ΣΤΟΙΧΕΙΑ ΧΑΡΑΚΤΗΡΑ. ΥΠΕΥΘΥΝΟΤΗΤΑ, ΑΚΕΡΑΙΟΤΗΤΑ, ΣΥΝΕΠΕΙΑ. ΚΑΛΗ ...\n...του Είναι υπεύθυνος για την καθημερινή παραγωγή προϊόντων Κρύας Κουζίνας Το ιδανικό προφίλ: Εμπειρία σε αντίστοιχη θέση σε φούρνο / αρτοποιείο / καφετέρια κλπ. Κάτοχος σχετικής επαγγελματικής πιστοποίησης ή βεβαίωση παρακολούθησης σχετικών σεμιναρίων θα...\nΠεριγραφή Ζητείται Πωλήτρια σε super market στους Αμπελόκηπους. Θέση εργασίας πλήρους απασχόλησης. Περιγραφή θέσης: ~ Tαμείο - Αποθήκη. Απαραίτητα Προσόντα Εμπειρία σε αντίστοιχη θέση Γνώση Η/Υ Επικοινωνιακές δεξιότητες Υπευθυνότητα, οργάνωση...\nΔιακοσμητρια - πωλητρια επιπλων\nΑπο την εταιρεία επίπλων GOTSOPOULOS HOME ζητείται Διακοσμήτρια - Πωλήτρια Επίπλων για το κατάστημά μας στο Π. Φάληρο. Είναι απαραίτητη η εμπειρία στο χώρο του επίπλου, οι γνώσεις σχεδιασμού και οι γνώσεις διακόσμησης. Η υποψήφια θα πρέπει να έχει πολύ καλή γνώση Αγγλικής...\nΠεριγραφή Ζητείται Πωλήτρια για αρτοποιείο στην Καλλιθέα για πλήρη απασχόληση. Απαραίτητα Προσόντα Λόγω ένταξης σε πρόγραμμα ΟΑΕΔ, η υποψήφια πρέπει να διαθέτει τα εξής: Ηλικία 22-29 Ενεργή Κάρτα Ανεργίας Πτυχίο ΑΕΙ/ΤΕΙ Απαραίτητα Προσόντα...\nΘεσσαλονίκη σε φούρνο\nΣάμος (δήμος) σε φούρνο


Θοδωρής Παπαδουλάκης: ο κορυφαίος Έλληνας και σκηνοθέτης μένει στο νησί του την Κρήτη αλλά δεν έμεινε στο "Νησι"! Σκίζουν διεθνώς τα βίντεο του για τουριστική προβολή! | eirinika.gr\nΔευτέρα, 6 Δεκεμβρίου | 16:12\nΕνας πιτσιρικάς, σε κάποια ξένη χώρα, βρίσκεται στην κουζίνα με τη μητέρα του, η οποία του φτιάχνει αυγά για πρωινό. Ξαφνικά παίρνει ένα ωμό αυγό και το τσουγκρίζει με το αυγό που η μητέρα του ετοιμάζεται να ρίξει στο τηγάνι. Τι έχει συμβεί;\n24 Δεκεμβρίου 2014 - 1:55μμ\nΟ μικρός δεν μπορεί να βγάλει από το μυαλό του το Πάσχα που πέρασε στην Ελλάδα και το έθιμο με τα... κόκκινα αυγά. Στα διαφημιστικά σποτάκια του Θοδωρή Παπαδουλάκη για την περιφέρεια της Κρήτης πρωταγωνιστής είναι ο άνθρωπος και το σενάριο και, πολύ λιγότερο, το ελληνικό τοπίο. Εδώ και περίπου δέκα χρόνια τα βίντεό του γίνονται viral (πολύ δημοφιλή στο διαδίκτυο στα μέσα κοινωνικής δικτύωσης) και αποσπούν βραβεία σε διεθνή φεστιβάλ. Ο Παπαδουλάκης έχει σκηνοθετήσει επίσης ταινίες μικρού μήκους και τις τηλεοπτικές σειρές «Μπαμπά, μην τρέχεις» (2007) και «Το Νησί» (2010). Ολα αυτά με έδρα τον τόπο καταγωγής του, τα Χανιά, όπου διαμένει από τότε που επέστρεψε από σπουδές στην Αγγλία.\nΣυνέντευξη στην Κατερίνα Μπακογιάννη - Καθημερινή\nΠαραμένετε στα Χανιά από ανάγκη ή από άποψη;\nΗταν μια απόφαση τρόπου ζωής. Πιστεύω ότι τα Χανιά είναι ένα πολύ όμορφο μέρος για να μεγαλώσει το παιδί μου. Αλλά, πέρα από αυτό, η επαρχία με έχει βοηθήσει να κάνω τη δουλειά μου δημιουργικά. Μας αρέσει που ασχολούμαστε με την προβολή του τόπου μας.\nΕνα διαφημιστικό σποτάκι μπορεί να αντιστρέψει την αρνητική εικόνα της Ελλάδας;\nΗ εικόνα της Ελλάδας στο εξωτερικό -πέρα από τα πολιτικά ή τα οικονομικά- είναι αρκετά καλή. Πρέπει όμως να δουλέψουμε σε ένα ενιαίο «brand name». Δεν μπορεί να αλλάζει η ταυτότητα της χώρας με κάθε αλλαγή της κυβέρνησης. Η Coca-Cola δεν έχει αλλάξει brand εδώ και 120 χρόνια!\nΠοιο θα μπορούσε να είναι το brand «Ελλάδα»;\nΗ φιλοξενία. Μία από τις διαφημίσεις μας με εκατομμύρια χιτ στο Ιντερνετ δείχνει έναν κυριούλη να πηγαίνει βόλτα μόνος του στα βουνά και να καταλήγει στο τραπέζι ενός Κρητικού.\nΜα συμβαίνουν αυτά τα πράγματα;\nΠολλοί άνθρωποι που είδαν το βιντεάκι μάς είπαν ότι το ίδιο ακριβώς πράγμα έχει συμβεί και σ’ εκείνους.\nΣτην Κρήτη ή και σε άλλα μέρη της Ελλάδας;\nΔεν έχω κάνει ακόμα διαφημίσεις σε άλλες περιοχές της Ελλάδας.\nΠώς σας φάνηκε το πρόσφατο διαφημιστικό του ΕΟΤ;\nΟι Ελληνες την έχουμε στημένη στη γωνία για να την πει ο ένας στον άλλο... Εγώ θα προτιμούσα να μην το σχολιάσω.\nΑποδίδουν τα πανάκριβα σποτάκια για τον τουρισμό;\nΤα δικά μας κυμαίνονται από 7.000 έως 15.000 ευρώ. Ενώ ένα διαφημιστικό στην τηλεόραση μπορεί να έχει κόστος από 100.000 έως 150.000 ευρώ.\nΙσως οφείλεται στην πολύ μεγάλη επεξεργασία σε επίπεδο μάρκετινγκ για το πώς θα διαφημιστεί το προϊόν. Και εμείς το δουλεύουμε αυτό, αλλά με λιγότερους... μεσάζοντες.\nΜήπως στην επαρχία μειώνονται οι απαιτήσεις και οι φιλοδοξίες;\nΦιλοδοξείτε να γυρίσετε και κινηματογράφο στα Χανιά;\nΠροετοιμάζουμε ήδη μια «αμερικανοελληνική» παραγωγή με παραγωγούς του Χόλιγουντ, όπως τον Alan Siskin, που πρόσφατα έκανε το «Equalizer» με τον Denzel Washington. Θα λέγεται «Boyias» και έχει να κάνει με τους Εβραίους της Ζακύνθου. Η Ζάκυνθος είναι η μοναδική κοινωνία που προστάτευσε τους Εβραίους από τα στρατόπεδα συγκέντρωσης μαζί με τον δήμαρχο και τον αρχιεπίσκοπο. Μου έκαναν την πρόταση να σκηνοθετήσω την ταινία στα Χανιά επειδή η παλιά πόλη της Ζακύνθου έχει καταστραφεί.\nΕίμαι τυχερός που κατάγομαι από ένα πολύ όμορφο μέρος με πληθώρα τοποθεσιών. Είναι πολύ ανακουφιστικό για τους παραγωγούς να γνωρίζουν ότι υπάρχει μια ντόπια οργανωμένη βάση κινηματογραφιστών.\nΜπορείτε από τα Χανιά να συναγωνιστείτε βραβευμένους συναδέλφους σας σκηνοθέτες που εργάζονται στο εξωτερικό;\nΕίναι, έτσι κι αλλιώς, πάρα πολύ δύσκολο να βρεθούν χρήματα για μια ταινία. Αλλά πιστεύω ότι το ξένο κοινό ενδιαφέρεται να βλέπει πώς είναι η ζωή πέρα από την πόλη. Θα ήθελε, για παράδειγμα, να δει χαρακτήρες που ζουν στα βουνά της Κρήτης. Εναν άγνωστο για την Ευρώπη κόσμο, που και οι Ιρανοί και οι Μαροκινοί δείχνουν στις ταινίες τους.\nΘα μπορούσε να πετύχει κάποιος και σε μια λιγότερο «κοσμοπολίτικη» πόλη της επαρχίας;\nΠιστεύω πολύ στην αποκέντρωση. Μόνο καλό είναι όταν έρχονται στην επαρχία νέα μυαλά για μια καλύτερη ζωή. Εμείς κάνουμε διαφημιστικές δουλειές με εταιρείες που έχουν την έδρα τους στη Θεσσαλονίκη, την Αθήνα, την Πάτρα...\nΠοιος κινηματογράφος σάς αρέσει;\nΟ ανεξάρτητος αμερικανικός κινηματογράφος. Θαυμάζω τον Πολ Τόμας Αντερσον και τους αδελφούς Κοέν.\nΤο εμπορικό Χόλιγουντ;\nΝομίζω ότι ο εμπορικός χολιγουντιανός κινηματογράφος βλάπτει λίγο την υγεία… ιδίως των νεότερων ανθρώπων. Δυσκολεύομαι πολύ να παρακολουθήσω υπερπαραγωγές τύπου «Transformers». Είναι πολύ γρήγορο το μοντάζ, με ζαλίζουν, δεν επικεντρώνονται σε κάτι, δεν μπορώ να ταυτιστώ με αυτό που βλέπω.\nΤο δικό σας στυλ θα είναι «βαρύ»;\nΜετά το «Νησί», κάποιοι που με προσέγγιζαν για διαφημίσεις είχαν το φόβο μήπως αυτό που θα έκανα θα ήταν πολύ βαρύ. Αλλά εμένα μου αρέσει να κάνω αυτό που νιώθω χωρίς να αποφασίζω από πριν για το στυλ που θα έχει. Αλλάζω στυλ συνέχεια. Θεωρώ πως επιτυχία είναι εάν μπορείς να κάνεις κάποιον να γελάσει, να συγκινηθεί και να κλάψει μέσα σε μιάμιση ώρα.\nΚαι να μάθει;\nΝα παραδειγματιστεί. Ή να κρίνει. Ή να ανοίξει γενικότερα ένα διάλογο.\nΦοβάστε λίγο να γυρίσετε την πρώτη σας ταινία μεγάλου μήκους;\nΚάθε σκηνοθέτης έχει όνειρο να κάνει μια ταινία. Αυτό που φοβάμαι είναι ότι δεν θα μου φτάσει ο χρόνος.\nΟι διάλογοι θα είναι στα Ελληνικά ή στα Αγγλικά;\nΘα ήθελα να είναι στα Ελληνικά. Διότι θα είναι λιγότερο αληθινό εάν Ελληνες μιλάνε Αγγλικά. Ο κόσμος που παρακολουθεί κινηματογράφο παγκοσμίως έχει εξελιχθεί αρκετά, ώστε να μπορεί να δεχτεί μια ξένη γλώσσα.\nΟπως εμείς δεχόμαστε τα τούρκικα σίριαλ;\nΤα τούρκικα έχουν εξαιρετική εικόνα και ερμηνείες. Εμείς πάμε τώρα να γυρίσουμε και μια τηλεοπτική σειρά στα Ελληνικά με τα «Kappa Studios», με βλέψεις να την πουλήσουμε και στο εξωτερικό. Γιατί στην Αγγλία -που είναι δύσκολη αγορά- ακούν Σουηδικά ή Δανέζικα;\nΘα είναι σύγχρονη σειρά ή, πάλι, εποχής;\nΗ θεματική είναι αρκετά «πιασάρικη» και δείχνει την καθημερινότητα πλούσιων ανθρώπων αναμεμειγμένη με την καθημερινότητα ενός υποκόσμου. Βασίζεται στην ισπανική σειρά «Δεν υπάρχει Παράδεισος», αλλά θα προσαρμόσουμε το σενάριο στα μέτρα της Ελλάδας.\nΕπειδή ήθελα να εκφράζομαι και να λέω ιστορίες.\nΟ σκηνοθέτης του λατρεμένου «Νησιού» Θοδωρής Παπαδουλάκης δημιούργησε ένα βίντεο για την Κρήτη που πήρε το πρώτο «βραβείο» στην Παγκόσμια έκθεση τουρισμού του Λονδίνου\nΑπίστευτη Κρήτη! Το βίντεο Incredible Crete διά χειρός του σκηνοθέτη Θοδωρή Παπαδουλάκη - Τον ξέρετε από το σήριαλ, Το Νησί!\nΔείτε όλα τα εκπληκτικά βίντεο του Θοδωρή Παπαδουλάκη για την Κρήτη-Χιλιάδες κλικ καθημερινά από όλο τον πλανήτη επιβεβαιώνουν την μαεστρία του σκηνοθέτη του «Νησιού»\n6 Δεκεμβρίου 2021 - 4:00μμ\nΧοιρινός λαιμός με πορτοκάλι στο φούρνο - Εντυπωσιακή & πεντανόστιμη που θα σας βγάλει ασπροπρόσωπες σε όλα τα τραπέζια


Γιατί η Ρωσία ζήτησε να επιστρέψουν στη χώρα τα παιδιά και οι οικογένειες Ρώσων αξιωματούχων - Πως σώθηκε Αμερικανικό πλοίο μετά από πυραυλική επίθεση με ρωσική εμπλοκή (βίντεο-εικόνες) - Pentapostagma.gr : Pentapostagma.gr\nΓιατί η Ρωσία ζήτησε να επιστρέψουν στη χώρα τα παιδιά και οι οικογένειες Ρώσων αξιωματούχων – Πως σώθηκε Αμερικανικό πλοίο μετά από πυραυλική επίθεση με ρωσική εμπλοκή (βίντεο-εικόνες)\nΔημοσίευση: 12 Οκτωβρίου 2016, 11:45 μμ | Ανανέωση: Οκτώβριος 13, 2016 στις 12:14 πμ\nΠαγκόσμια πρωτιά χτες για το pentapostagma.gr καθώς πρώτοι μεταδώσαμε την σοκαριστική είδηση ότι «Όλα τα παιδιά των ανώτατων Ρώσων αξιωματούχων που σπουδάζουν ή ζουν στο εξωτερικό με τους γονείς τους να επιστρέψουν άμεσα στη Ρωσία» στο άρθρο μας ΕΚΤΑΚΤΟ: Κρεμλίνο: «Όλα τα παιδιά που σπουδάζουν ή ζουν στο εξωτερικό με τους γονείς τους να επιστρέψουν άμεσα στη χώρα»\nΣήμερα και ενώ όλα τα διεθνή ΜΜΕ μας επιβεβαιώνουν από dailymail.co.uk, το ισραηλινό debka και πολλά άλλα (τα ελληνικά βέβαια αντέγραψαν απλά την πρωτοφανή είδηση) θα πάμε ένα βήματα παρακάτω και θα εξηγήσουμε γιατί συνέβη αυτό. Nα τονίσουμε ότι πολλές ρωσικές «δραστηριότητες» βρίσκονται σε εξέλιξη…\nΠριν λίγες ημέρες – και ξανά πριν λίγες ώρες- έλαβε χώρα η πρώτη πολεμική πυραυλική επίθεση εναντίον Αμερικανικών πλοίων με ρωσική εμπλοκή. Συγκεκριμένα το αμερικανικό αντιτορπιλικό κατευθυνόμενων πυραύλων USS Mason και το αποβατικό δεξαμενόπλοιο USS Ponce δέχθηκαν επίθεση 2 πυραύλων κατηγορίας κρουζ που εκτόξευσαν αντάρτες Χούτι από την πλευρά της Υεμένης την Κυριακή που μας πέρασε.\nΤα αμερικανικά πλοία κινήθηκαν στην περιοχή μετά την ανατίναξη του HSV-2 Swift από πυραύλους των Χούθι, ένα υβριδικό καταμαράν που ανήκε στο αμερικανικό ναυτικό και είχε ενοικιαστεί από εταιρεία των ΗΑΕ.\nΤο πράσινο φως για την επιχείρηση δόθηκε από Μόσχα με αποστολή Ρώσων και Ιρανών αξιωματούχων στην περιοχή και τον εξοπλισμό των Χούθι με στόχο να αποκλειστεί η πρόσβαση στις ΗΠΑ και να αποκτήσουν απώλειες.\nΑυτή ήταν η πρώτη πολεμική εμπλοκή της Μόσχας με σαφή προειδοποίηση για γενίκευση της σύγκρουσης. H εμπλοκή της Μόσχας έγινε αντιληπτή από τις ΗΠΑ. Άλλωστε οι Χούθι δεν είχαν κανέναν σοβαρό λόγο να προκαλέσουν με αυτόν τον τρόπο.\nΤα Στενά Mandeb είναι στρατηγικής σημασίας. 3,4 εκατ βαρέλια πετρελαίου περνάνε καθημερινά από την συγκεκριμένη περιοχή.\nΤο αντιτορπιλικό σώθηκε γιατί έκανε χρήση των αντιαεροπορικών του πυραύλων και με μια επιτυχή εκτόξευση ομοβροντίας κατάφερε να τους εντοπίσει και να τους καταστρέψει πριν αυτοί προκαλέσουν ζημιά στα σκάφη.\nΣυνολικά εκτοξεύτηκαν δύο πύραυλοι SM-2 και ενός Enhanced Sea Sparrow Missile (ESSM) σε συνδυασμό με την ενεργοποίηση των ηλεκτρονικών αντιμέτρων τύπου Nulka.\nΤο αντιτορπιλικό ανήκει στην κλάση Arleigh Burke έχει εκτόπισμα 9200 τόνους πλήρωμα 380 ατόμων ενώ ο οπλισμός του αποτελείται από 96 θέσεις εκτόξευσης για πυραύλους SM-2/ESSM/Tomahawk/ASROC ένα πυροβόλο των 127mm ένα σύστημα CIWS PHALANX και μπορεί να μεταφέρει δύο ελικόπτερα SH-60 Sea Hawk.\nΠριν από λίγο έγινε γνωστό ότι το αντιτορπιλικό USS Mason έγινε στόχος δεύτερης πυραυλικής επίθεσης στα ανοικτά της Υεμένης!\nΤο αντιτορπιλικό έπλεε βόρεια των Στενών Μπαμπ αλ Μάνταμπ, σύμφωνα με τους αξιωματούχους και δεν έπαθε ζημιές.\nΤην ίδια στιγμή στην Αλάσκα βρίσκονται σε εξέλιξη στρατιωτικές προετοιμασίες των ΗΠΑ ενώ έχει αποπλεύσει και το ρωσικό αεροπλανοφόρο «Ναύαρχος Κουζνέτσοφ».\nΗ Ιρλανδία θα υποστηρίξει τη χρήση σκληρής γλώσσας στα συμπεράσματα για την παράνομη δραστηριότητα της Τουρκίας στην Κυπριακή ΑΟΖ, δήλωσε


Stress Management- Integrative Medicine : Ερασιτέχνης κηπουρός/Ανθόκηπος/Καλοκαίρι (5)\nΠολύχρωμες ζίνιες και λεβάντες άρχισαν να στολίζουν τώρα τα παρτέρια μου που λίγο πριν ήταν γεμάτα άσπρες μαργαρίτες, ενώ αυτές οι τελευταίες αρχίζουν να λιγοστεύουν όλο και περισσότερο. Πολύ ανθεκτικά στη ζέστη τα λουλούδια αυτά και πλούσιες σε χρωματικές αποχρώσεις οι ζίνιες, είναι ιδανικά για τους Ελληνικούς κήπους.\nΆρχισαν να ανθίζουν και οι γαλάζιοι αγάπανθοι (δεξ, φωτ). Τα πολύ όμορφα αυτά φυτά υπάρχουν και σε άσπρο χρώμα. Στον κήπο μου όμως αυτοί οι τελευταίοι δεν λένε να ανθίσουν. Δεν ξέρω γιατί. Εδώ στο νησί συναντάει κανείς πολύ συχνά αυτά τα λουλούδια στους κήπους, αυτή την εποχή.\nΆνθισε και ο εκπληκτικός θάμνος μου που λέγεται λαγκεστρίμια. Υπέροχο φυτό με λουλούδια σε μεγάλα τσαμπιά λευκά ή σε αποχρώσεις φούξια. Μπορεί να γίνει ένα πολύ όμορφο ανθισμένο δεντράκι αν κλαδευτεί κατάλληλα, όπως και το δικό μου που σας έχω φωτογραφίσει. Απλά αφαιρείτε όλα τα πλαϊνά κλαδιά μέχρι το ύψος που επιθυμείτε, όσο το φυτό σας ψηλώνει, και στη συνέχεια το αφήνετε να φουντώσει. Αν κόψετε τα λουλούδια όταν μαραθούν και δεν τα αφήσετε να κάνουν σπόρο, θα ξανανθίσει, μετά από λίγες ημέρες. Στην διπλανή φωτογραφία βλέπετε τα λουλούδια του από κοντά. Δεν είναι καταπληκτικά; Υπάρχει και η νάνα μορφή του φυτού και την έχω και αυτή στον κήπο, σε χρώμα φούξια. Σας την είχα φωτογραφίσει παλαιότερα.\nΚαι μια που πολλές και πολλοί ανάμεσά σας μπαίνουν σε αυτήν εδώ την ιστοσελίδα όχι τόσο για τα θέματα υγείας για τα οποία φτιάχτηκε αυτή αλλά για τα θέματα της κηπουρικής, είναι ευκαιρία να σας δώσω κάποια συμβουλή υγείας μέσα από αυτές εδώ τις γραμμές.\nΦροντίστε λοιπόν να λυγίζετε τα γόνατά σας, αντί να σκύβετε για να κάνετε οποιαδήποτε δουλειά στο κήπο. Προσπαθείστε να θυμάστε αυτή την συμβουλή κάθε φορά που πρέπει να σκύψετε. Αυτή η κάμψη των ποδιών και των γονάτων που ακολουθείται στο σήκωμα από το ίσιωμά τους είναι μια πολύ καλή γυμναστική για τους μυς των ποδιών αλλά και των γλουτών σας. Όσοι όμως έχετε προβλήματα με τα γόνατά σας μπορείτε να χρησιμοποιείτε ένα μαλακό μαξιλαράκι ντυμένο με ένα πλαστικό κάλυμα επάνω στο οποίο θα γονατίζετε όσο χρειάζετε να ασχοληθείτε σε κάποιο χαμηλό σημείο του κήπου. Αν όμως και αυτό σας είναι δύσκολο, αρκεστείτε στο κλάδεμα και το πότισμα των φυτών σας και γενικά στις δουλειές που δεν ταλαιπωρούν τα πονεμένα γόνατά σας.


Σιμουλτανέ - SoS Iatroi\nΔεν μπορούσα να πιστέψω αυτό που έβλεπα. Ο παππούς είχε αφήσει τον γύψο στο πόδι του ενάμιση ολόκληρο χρόνο! Του τον είχαν βάλει στο ΚΑΤ κι εκείνος δεν κατάλαβε ότι θα έπρεπε κάποια στιγμή να ξαναπάει για να του τον αφαιρέσουν. Θα προτιμούσα να μην περιγράψω με λεπτομέρειες την κατάσταση του ποδιού –το μόνο που μπορώ να πω ήταν πως υπήρχαν έως και… ζωντανοί οργανισμοί που ανεβοκατέβαιναν ανενόχλητοι.\nΤο πόδι του, μετά την αφαίρεση του γύψου, χρειαζόταν, όπως πιθανότατα φαντάζεστε, ειδική και άμεση φροντίδα με επιπλέον υλικά και φάρμακα απ’ όσα είχα μαζί μου. Η γιαγιά και σύζυγος του… εν γύψω παππού με καθησύχασε τηλεφωνώντας στο κοντινό φαρμακείο απ’ όπου και παρήγγειλα ό,τι χρειαζόμουν. Προσφέρθηκε να τα φέρει ο ίδιος ο φαραμακοποιός κι έτσι επέστρεψα κι εγώ στο… καθήκον μου. Μετά από λίγο το κουδούνι χτύπησε κι η γιαγιά ξεκίνησε σιγά σιγά με τη μαγκούρα για ν’ ανοίξει.\nΕνώ ο παππούς βογκούσε από τον καθαρισμό του σχεδόν μοβ ποδιού του, ακούω ξαφνικά από το χολ έναν γδούπο, ένα γυάλινο βάζο να σπάει και τις κραυγές της γιαγιάς.\nΤρέχω γρήγορα και την βλέπω, λίγο πριν την πόρτα, να έχει σωριαστεί στο πάτωμα και μες στα γυαλιά να σφαδάζει από τους πόνους. Κατάλαβα αμέσως ότι είχε χτυπήσει άσχημα στο ισχίο. Άνοιξα στον φαρμακοποιό και το πρώτο που έκανε ήταν να με βοηθήσει να σηκώσουμε τη γιαγιά. Μόνο που, πάνω στην προσπάθειά μας κι ενώ αυτή οδυρόταν κι ο παππούς από την κρεβατοκάμαρα βογκούσε ρωτώντας έντρομος τι συνέβη στη γυναίκα του, ο φαρμακοποιός παθαίνει λουμπάγκο και προστίθεται και η δική του κραυγή πόνου μέσα στον γενικό πανικό! Μόλις, λοιπόν, συνήλθα από τη «στερεοφωνική συναυλία» βογκητών και ουρλιαχτών, ξεκίνησα από τη γιαγιά, τρέχοντας πότε στον έναν και πότε στον άλλο.\nΉταν η πρώτη μου φορά σε τριπλή περίθαλψη περιστατικών.\nΗρέμησα όταν έφερα στο μυαλό μου τον μέγα Κασπάροφ, τον οποίο είχα παρακολουθήσει στην τηλεόραση να αντιμετωπίζει ταυτοχρόνως σε «Σιμουλτανέ» εβδομήντα αντίπαλους σκακιστές! Είχα περιθώριο…


Τα έθιμα των Θεοφανίων και οι καλικάντζαροι - e-mama.gr\nΤα έθιμα των Θεοφανίων και οι καλικάντζαροι\nBy Christina 5 Ιανουαρίου 2015\nΑυτές τις άγιες μέρες των εορτών κάτι κατάμαυρα, λιπόσαρκα, τριχωτά και δύσμορφα όντα που έχουν ξεπηδήσει από τα έγκατα της γης επιχειρούν κάθε νύχτα να μπουν στα σπίτια μας για να μαγαρίσουν τα φαγητά και το νερό.\nΌλο το χρόνο βρίσκονται στα τάρταρα ροκανίζοντας το στύλο της γης.\nΚαι τις μέρες του Δωδεκαημέρου, που αρχίζει τα Χριστούγεννα και τελειώνει τα Φώτα, ανεβαίνουν στη γη κι αλίμονο σε όποιον τα συναντήσει το βράδυ!\nΔεν πρόκειται για σκηνές από ταινία θρίλερ, αλλά για τους καλικάντζαρους της λαϊκής μας παράδοσης.\nΣύμφωνα με τα έθιμα των Θεοφανίων, τους καλικάντζαρους θα διώξει ο παπάς την ημέρα των Φώτων μετά τον αγιασμό των υδάτων με την αγιαστούρα του και με τη βρεχτούρα του.\nΣύμφωνα με μία εκδοχή οι καλικάντζαροι είναι οι βρυκολακιασμένοι στρατιώτες που έστειλε ο Ηρώδης να σφάξουν τα νήπια ελπίζοντας ότι θα σκότωνε και τον νεογέννητο Χριστό. Κατά μία άλλη εκδοχή καλικάντζαροι γίνονται τα παιδιά που γεννιούνται τα Χριστούγεννα.\nΓι’ αυτό παλιά σε κάποιες περιοχές έκοβαν και έκαιγαν τα νύχια των παιδιών που γεννιόνταν τα Χριστούγεννα γιατί χωρίς νύχια ήταν αδύνατον να γίνουν καλικάντζαροι. Σε κάποιες περιοχές πιστεύουν ότι ήταν άνθρωποι που έγιναν ξωτικά επειδή είχαν διαπράξει πολλές αμαρτίες. Όπως και να’χει όμως την ημέρα των Φώτων ξορκισμένοι από τις σταγόνες του αγιασμού οι καλικάντζαροι θα φύγουν τρέχοντας για να ξαναγυρίσουν στα έγκατα της γης.\nΗ αμφίεση τους είναι ζωόμορφη και παλιότερα κρατούσαν στα χέρια ένα μικρό σακούλι με στάχτη. Με το οποίο, μέχρι πριν από λίγα χρόνια, χτυπούσαν όσους συναντούσαν για να φοβερίζουν τα καλακάντζουρα. Σήμερα, για αποφυγή τυχόν παρεξηγήσεων από τους αμύητους στο τοπικό έθιμο επισκέπτες, επειδή η στάχτη λέρωνε τα ρούχα, το σακίδιο είναι κενό. Ομάδες-ομάδες τα μπαμπούγερα ή χωριστά γυρίζουν τους δρόμους του χωριού. Κυνηγώντας όσους συναντούν και ζητώντας συμβολικά κάποιο φιλοδώρημα.\nΟι Μωμόγεροι είναι ένα Ποντιακό έθιμο που γινόταν στον Πόντο τα αρχαία χρόνια μέχρι και τις ημέρες μας. Το έθιμο είναι σατιρικό και συνηθίζεται κατά τη διάρκεια της περιόδου των Χριστουγέννων (15 Δεκεμβρίου) μέχρι τα μέσα Ιανουαρίου, άλλα μερικές φορές μέχρι τον μήνα του Φεβρουαρίου. Λόγω της γεωγραφικής απομόνωσης των Ποντίων, το έθιμο ήταν μια μορφή αναγνώρισης της Ελληνικής προέλευσής τους. Και επίσης ένας τρόπος να ξεχαστεί από την Τουρκική δουλεία, και τις βίαιες εξισλαμίσεις.\nΣτο Παλαιόκαστρο της Χαλκιδικής τηρείται το έθιμο των φωταράδων. Ο «βασιλιάς» φορώντας το ταλαγάνι και φορτωμένος με κουδούνια ανοίγει το χορό. Ενώ ακολουθούν οι φωταράδες κρατώντας ξύλινα σπαθιά. Για να ξυλοφορτώσουν εκείνους που θα επιδιώξουν να πάρουν το λουκάνικο που στήνεται στη μέση του χωριού.\nΣτον Άγιο Πρόδρομο της Χαλκιδικής πρωταγωνιστές των Θεοφανίων είναι οι φούταροι. Την παραμονή των Φώτων νεαροί άντρες λένε τα κάλαντα μαζεύοντας κρέας, λουκάνικα και χρήματα. Και την ημέρα του Αϊ Γιαννιού χορεύουν στην πλατεία του χωριού. Όταν κάνουν διάλειμμα τρέχουν να πάρουν από ένα ρόπαλο. Και όταν ξαναμπαίνουν στο χορό πετούν τα ρόπαλα ψηλά σφυρίζοντας με όλη τους τη δύναμη για να σηματοδοτήσουν το τέλος του Δωδεκαημέρου.\nΗ καμήλα που στολίζεται μετά τον αγιασμό των υδάτων είναι ένα έθιμο της Γαλάτιστας Χαλκιδικής. Συνήθως έξι άντρες μπαίνουν κάτω από το ομοίωμα μιας καμήλας βαδίζοντας ρυθμικά ή χορεύοντας, κουνώντας κουδούνια και τραγουδώντας. Πρόκειται για την αναπαράσταση ενός πραγματικού γεγονότος. Την απαγωγής μιας όμορφης κοπέλας από το γιο του Τούρκου επιτρόπου που συνέβη στα τέλη του 19ου αιώνα.\nΟ αγαπημένος της για να την ξαναπάρει πίσω έστησε γλέντι. Και για να μπει στο τούρκικο σπίτι έφτιαξε ένα ομοίωμα καμήλας κάτω από το οποίο κρύφτηκαν οι φίλοι του. Αφού έκρυψαν την κοπέλα κάτω από την καμήλα την έβγαλαν έξω. Την επομένη τη στεφάνωσαν με τον αγαπημένο της, πριν προλάβουν να την ξαναπάρουν οι Τούρκοι.\nΣτη Νικήσιανη Καβάλας μαζί με τα έθιμα των Θεοφανίων αναβιώνει το έθιμο των Αράπηδων. Αναπαριστά τη μάχη της ζωής και του θανάτου. Παλικάρια και παιδιά ντυμένα με προβιές και ζωσμένα με βαριά κουδούνια, βγαίνουν από τα σοκάκια του χωριού. και με τον εκκωφαντικό θόρυβο ξορκίζουν το κακό και φέρνουν το αισιόδοξο μήνυμα της ζωής. Το έθιμο των Αράπηδων αναβιώνει και σε αρκετά χωριά της Δράμας.\nΗ εορτή των Θεοφανείων γιορτάζεται με λαμπρότητα απ’ όλους τους ορθοδόξους. Στην Αργολίδα όμως τοπικές παραδόσεις κι έθιμα δίνουν ξεχωριστή λαμπρότητα στην γιορτή και προσελκύουν πολλούς επισκέπτες κάθε χρόνο.\nΣτην περιοχή της Ερμιόνης έχουμε το έθιμο του “γιάλα-γιάλα”. Όπου την παραμονή των Φώτων οι νέοι, κυρίως αυτοί που θα καταταγούν στο στρατό, στολίζουν τις βάρκες στο λιμάνι με κλαδιά από φοίνικες. Τη νύχτα φορώντας παραδοσιακές στολές τραγουδούν και περνούν σπίτι – σπίτι δεχόμενοι κεράσματα. Φτάνοντας το πρωί στο λιμάνι όπου ανεβαίνουν στις στολισμένες βάρκες και τις κουνούν με δύναμη συνεχίζοντας το τραγούδι ”γιάλα-γιάλα”. Μέχρι να γίνει ο καθαγιασμός των υδάτων, με την κατάδυση του Σταυρού και την εικόνα της Θεοτόκου στην θάλασσα που θα βουτήξουν για να τα πιάσουν.\nΠηγές πληροφοριών για τα έθιμα των Θεοφανίων: laikiparadosi.blogspot.gr, newsbomb.gr


Αρχική / More / Το Motto της ημέρας / Νίκος Καζαντζάκης\nΙανουάριος 20, 2020\tΤο Motto της ημέρας\nΟ Νίκος Καζαντζάκης (Ηράκλειο Κρήτης, 18 Φεβρουαρίου/2 Μαρτίου 1883 – Φράιμπουργκ, Γερμανία, 26 Οκτωβρίου 1957) ήταν Έλληνας συγγραφέας, δημοσιογράφος, πολιτικός, μουσικός, ποιητής και φιλόσοφος, με πλούσιο λογοτεχνικό, ποιητικό και μεταφραστικό έργο.\nΑναγνωρίζεται ως ένας από τους σημαντικότερους σύγχρονους Έλληνες λογοτέχνες και ως ο περισσότερο μεταφρασμένος παγκοσμίως. Έγινε ακόμα πιο γνωστός μέσω της κινηματογραφικής απόδοσης των έργων του «Ο Χριστός Ξανασταυρώνεται», «Βίος και Πολιτεία του Αλέξη Ζορμπά» και «Ο Τελευταίος Πειρασμός».\nΚανείς δεν τον ξεχνά και όσα είπε ή έγραψε, είναι διαχρονικά\nΉταν ένας από τους πιο σεβαστούς από τον λαό και από τους πλέον αναγνωρισμένους στο εξωτερικό, συγγραφείς. Από το 1945 έως το 1948, ήταν πρόεδρος της Εταιρείας Ελλήνων Λογοτεχνών. Γεννήθηκε στο σημερινό Ηράκλειο της Κρήτης (τότε Χάνδακας), στις 18 Φεβρουαρίου/3 Μαρτίου του 1883, εποχή κατά την οποία το νησί αποτελούσε ακόμη τμήμα της Οθωμανικής Αυτοκρατορίας.\nΉταν γιος του καταγόμενου από το χωριό Βαρβάροι (σημερινή Μυρτιά, όπου βρίσκεται και το Μουσείο Καζαντζάκη) εμπόρου γεωργικών προϊόντων και κρασιού, Μιχάλη Καζαντζάκη (1856–1932) και της Μαρίας Χριστοδουλάκη (1862–1932) με καταγωγή από το χωριό Ασσυρώτοι, το σημερινό Κρυονέρι του Δήμου Μυλοποτάμου στο νομό Ρεθύμνου. Είχε δύο αδελφές, την Αναστασία (1884) και την Ελένη (1887), και έναν αδερφό, τον Γιώργο (1890), που πέθανε σε βρεφική ηλικία.\nΣτο Ηράκλειο έλαβε τη στοιχειώδη μόρφωση και έπειτα το 1897 γράφτηκε στη Γαλλική Εμπορική Σχολή του Τίμιου Σταυρού στη Νάξο, όπου διδάχθηκε τη γαλλική και την ιταλική γλώσσα και ήρθε σε μία πρώτη επαφή με τον δυτικό πολιτισμό. Το 1899 επέστρεψε στο Ηράκλειο και ολοκλήρωσε τις γυμνασιακές σπουδές του.\nΝίκος Καζαντζάκης , σκέψη ημέρας


και ψυχική του ισορροπία και, μάλιστα, όσοι ακολούθησαν επιμελώς τις επαναληπτικές θεραπείες της μεθόδου αυτή, παραδέχονται ότι απόλαυσαν τα ευεργετικά της αποτελέσματα.\nΣτον τρίτο τόμο της Μυστικής Διδασκαλίας, στη Στάνζα 4, σελ. 127, λέει πώς η Ανθρώπινη Μονάδα ντύθηκε ένα-ένα τα σώματά της ώστε να μπορέσει να κατέλθει στο 7ο φυσικό κοσμικό πεδίο, και μέσα από τις εμπειρίες της ζωής να βιώσει τη Δυαδικότητα του φυσικού πεδίου μαθαίνοντας να εξισορροπεί τους δύο πόλους των αντιθέτων και όχι μόνο αυτό. Έτσι, στα μισά της 3ης Ρίζας Φυλής διαχωρίστηκαν τα φύλα σε άρρεν και θήλυ και ολοκληρώθηκε η οστέινη φύση του ανθρώπου. Ο Πνευματικός άνθρωπος, ο Στοχαστής, ντύθηκε με τα 7 σώματα, όσα και τα πεδία από την ύλη των οποίων περνούσε κατά την καθοδική του πορεία. Επί του θέματος αυτού η Άννη Μπέζαντ αναφέρεται στο βιβλίο της «Η Εξέλιξη της Ζωής και της Μορφής», σελ. 109-11. Μας λέει ότι κατά την εξέλιξη των μορφών υπάρχουν δύο μεγάλα τόξα. Στο πρώτο ήμισυ, κατιόν τόξο, ο Ισβάρα παρέχει στην ΥΛΗ δυνάμεις και χαρακτηριστικές ιδιότητες, ονομαζόμενες Τάττβας. Στο δεύτερο ήμισυ, ανιόν τόξο, διαπλάθει τις Δυνάμεις και τις ιδιότητες αυτές σε ΟΧΗΜΑΤΑ, δηλαδή σε οργανωμένους φορείς. Τα επτά αυτά οχήματα είναι τρία Ανώτερα: Μοναδικό – Πνευματικό – Βουδικό και τέσσερα Κατώτερα: Νοητικό – Αστρικό ή Σώμα των Συγκινήσεων – Αιθερικό και Φυσικό Σώμα.\nΤα τρία Ανώτερα σώματα δεν αρρωσταίνουν, είναι σώματα πνευματικά. Τα τέσσερα Κατώτερα (φυσικό, αιθερικό, συναισθηματικό και νοητικό) είναι δομημένα από την ύλη των Σεληνιακών Κυρίων (Πίτρις) και φέρνουν μαζί τους τον σπόρο της αρρώστιας. Το σημερινό μας θέμα όμως δεν είναι εντελώς εσωτερικής φύσης, γι’ αυτό δεν θα ασχοληθούμε με τα προαναφερθέντα. Το κυρίως θέμα μας είναι η δουλειά που κάνει η Ρεφλεξολογία επάνω στα τέσσερα κατώτερα και πιο υλικά σώματα του ανθρώπου. Αυτό θα μας γίνει κατανοητό αν απαντήσουμε στις παρακάτω ερωτήσεις:\n1. Τι είναι η Ρεφλεξολογία;\nΗ Ρεφλεξολογία είναι μια πανάρχαια τέχνη, μια αφάρμακη θεραπευτική μέθοδος η οποία εξασκείται με συγκεκριμένες πιέσεις στα πέλματα των ποδιών. Τα πόδια βρίσκονται στο τελευταίο άκρο του κυκλοφορικού συστήματος όπου εκεί γίνεται η συσσώρευση των τοξικών κρυσταλλικών αποθεμάτων του οργανισμού.\n2. Από πού προήλθε η τέχνη της Ρεφλεξολογίας;\nΗ Ρεφλεξολογία ήταν γνωστή στους Κινέζους από το 5000 πΧ. Επίσης ήταν γνωστή στους Αιγύπτιους και τους αρχαίους Έλληνες. Μάλιστα έχουν βρεθεί παραστάσεις πάνω σε αγγεία όπου απεικονίζουν την άσκηση Ρεφλεξολογίας από τον θεραπευτή στον δέκτη. Το ρήμα «θεραπεύω» σημαίνει υπηρετώ. Από το ρήμα αυτό είχαν πάρει και το όνομά τους οι θεραπαινίδες στην αρχαία Ελλάδα. Ο θεραπευτής παρείχε με πολύ αγάπη προς τον συνάνθρωπό του τη γνώση που κατείχε για το ανθρώπινο σώμα, και μέσω αυτής της γνώσης πίεζε συγκεκριμένα σημεία στα πέλματα των ποδιών του ασθενή.\n3. Ποια η σχέση της με το ανθρώπινο σώμα;\nΌλοι οι θεραπευτές και όλο και περισσότεροι γιατροί παραδέχονται ότι ο άνθρωπος είναι ένα σύνθετο ον που αποτελείται από σώμα, συναίσθημα και νου. Ο νους είναι ισχυρότερος όλων και επιδρά στο συναίσθημα, και το συναίσθημα με τη σειρά του στο σώμα. Το ανθρώπινο σώμα έχει διπλή υπόσταση. Αποτελείται από το ενεργειακό και το φυσικό σώμα. Το ένα είναι πλεγμένο μέσα στο άλλο και τα δύο μαζί είναι αδιαχώριστα. Όταν το ενεργειακό σώμα μπλοκαριστεί, το φυσικό σώμα εκδηλώνει αρρώστια. Οι επιστήμονες έχουν φωτογραφίσει το ενεργειακό σώμα και γνωρίζουν ότι υπάρχει σε κάθε ζωντανό οργανισμό. Στην Ανατολή το ονομάζουν αιθερικό σώμα ενώ στη Δύση το ονομάζουν βιοενεργειακό. Το ενεργειακό και το φυσικό σώμα χωρίζονται σε δέκα ενεργειακές ζώνες.\nΈτσι λοιπόν έχουμε πέντε ζώνες δεξιά και πέντε αριστερά, οι οποίες διασταυρώνονται στην περιοχή του λαιμού. Όταν αυτές οι δέκα ζώνες είναι ανοικτές και ελεύθερες και η ροή της ζωτικής ενέργειας κυλάει ανεμπόδιστα μέσα, έξω και γύρω από το φυσικό σώμα, τότε αυτό είναι υγιές, σφριγηλό, δυνατό, αναπλάθει εύκολα τα κύτταρά του και θεραπεύεται μόνο του. Οι δέκα ενεργειακές ζώνες καλύπτουν μέσα στην περιοχή τους όλο το φυσικό σώμα και επομένως όλα τα συστήματα των οργάνων, των νεύρων, των μυών, των γαγγλίων, των πελμάτων, του οστικού σκελετού, του κυκλοφορικού συστήματος και των υπολοίπων οργάνων που απαρτίζουν το φυσικό σώμα. Οι ζώνες αυτές αρχίζουν από το κεφάλι, διασταυρώνονται στον λαιμό και καταλήγουν στα πέλματα των ποδιών μας. Επομένως, τα πόδια μας είναι ο καθρέπτης της υγείας του φυσικού σώματος και οι αρρώστιες του αντανακλώνται στα πέλματα.\n4. Πώς επιδρά επάνω στο σώμα μας;\nΗ Ρεφλεξολογία είναι αφάρμακη θεραπευτική μέθοδος χωρίς παρενέργειες. Δεν κάνει ιατρικές διαγνώσεις, ούτε συστήνει φάρμακα. Στα ελληνικά ονομάζεται ανακλαστική ζωνοθεραπεία ενώ στα αγγλικά reflexology, από το reflex (αντανακλώ). Στις Ανατολικές χώρες η αφάρμακη αυτή μέθοδος θεραπείας δεν ξεχάστηκε ποτέ. Στις Δυτικές χώρες δόθηκε έμφαση στις ανακαλύψεις της Χημείας και στην πληθώρα των φαρμάκων που προέκυψαν. Τα νέα αυτά φάρμακα υπήρξαν σωτήρια για πάρα πολλά χρόνια για την αντιμετώπιση ασθενειών που κατά καιρούς θέριζαν την ανθρωπότητα, όπως η φυματίωση, τα αφροδίσια νοσήματα και διάφορες μεταδοτικές αρρώστιες. Τους τελευταίους αιώνες παρατηρήθηκε ότι το φυσικό σώμα από τη συνεχή παροχή φαρμάκων πολλές φορές μπλοκάρεται και τοξινώνεται ανεπανόρθωτα. Δημιουργείται ένας φαύλος κύκλος και παρατηρούμε ότι το ίδιο φάρμακο ωφελεί μεν συγκεκριμένα όργανα αλλά μπορεί να βλάπτει το σώμα κάπου αλλού. Αυτή η παρατήρηση δημιούργησε την ανάγκη να θυμηθούμε παλαιές αφάρμακες τεχνικές θεραπείας και αποκατάστασης της υγείας μας. Έτσι θυμήθηκε ο άνθρωπος την ομοιοπαθητική, την ιριδολογία και λοιπές αφάρμακες θεραπείες πολύ γνωστές από αρχαιοτάτων χρόνων.\n5. Τα οφέλη της είναι πολλαπλά;\nΑ) Με τις συγκεκριμένες πιέσεις στο πέλμα επαναφέρει την ανεμπόδιστη ροή της ζωτικής ενέργειας στον ανθρώπινο οργανισμό, βοηθώντας τον να βρει την ισορροπία του και επομένως τη χαμένη του υγεία.\nΒ) Έχει τη δυνατότητα της πρόληψης – το πρόβλημα εμφανίζεται στα πέλματα πριν ακόμη εξωτερικευθεί στο φυσικό σώμα. Αν από τα νεανικά μας χρόνια κάναμε στο σώμα μας μια συντήρηση όπως κάνουμε στο αυτοκίνητό μας κάθε έξη μήνες, το σώμα μας δεν θα ήταν ταλαιπωρημένο και καταπονημένο με την πάροδο των χρόνων. Αν κάναμε αυτή τη συντήρηση στο νευρικό μας σύστημα, στο λεμφικό και το απεκκριτικό, τότε όλος ο οργανισμός θα μας υπηρετούσε εν υγεία και ευεξία. Και ας μην ξεχνάμε ότι ένα σώμα υγιές ταυτίζεται με ένα νου υγιή και με ένα συναίσθημα υγιές.\nΓ) Επιδρά μέσα από τις δέκα ενεργειακές ζώνες και στις συναισθηματικές φορτίσεις του ανθρώπινου σώματος. Μέσω του ηλιακού πλέγματος, της υπόφυσης και των άλλων αδένων του σώματος μπορεί να ξεμπλοκάρει συναισθηματικά φορτία και να εκμηδενίσει κυριολεκτικά το άγχος, που δεν είναι τίποτε άλλο από μια κατάσταση του νευρικού μας συστήματος, την οποία πολλές φορές κουκουλώνουμε με χάπια για τις αϋπνίες, τους πονοκεφάλους, τους στομαχόπονους, τις κολίτιδες, τα αυχενικά κλπ.\n6. Τι αισθανόμαστε όταν κάνουμε Ρεφλεξολογία;\nΌταν κάνουμε Ρεφλεξολογία, το πρώτο που αισθανόμαστε είναι χαλάρωση και ανακούφιση. Χαλάρωση σημαίνει αφήνομαι στη φροντίδα και την ανθρώπινη αγάπη ενός άλλου ανθρώπου. Σε πρώτη φάση η χαλάρωση δίνει τη δυνατότητα στο νευρικό, το μυϊκό και τα άλλα συστήματα του οργανισμού να ξεμπλοκαριστούν και να αποκαταστήσουν την χαμένη τους ενέργεια. Το νευρικό σύστημα φορτίζει τις μπαταρίες του, το μυϊκό αποτοξινώνεται από το γαλακτικό οξύ και την κούραση, και το απεκκριτικό αποβάλλει τα οξέα που κατακαίγουν τους μύες και τα όργανα. Η χαλάρωση που νοιώθουμε λοιπόν εφάπτεται της υγείας όλων των συστημάτων του οργανισμού μας. Επιπλέον, το ενεργειακό σώμα του ρεφλεξολόγου έρχεται αναπόφευκτα σε επαφή με το ενεργειακό σώμα του πάσχοντος και δημιουργείται μια ανταλλαγή ενεργειών όπου και οι δυο βγαίνουν κερδισμένοι. Ας θυμηθούμε ότι θεραπεύω σημαίνει υπηρετώ, και υπηρετώ σημαίνει προσφέρω. Μόνο έτσι είναι δυνατή η θεραπεία του ανθρώπινου όντος σε σώμα, συναίσθημα και νου.


Εκδήλωση Διάδοσης των Αποτελεσμάτων m-Game | ENTRE.GR\nΕκδήλωση Διάδοσης των Αποτελεσμάτων m-Game\nΤο Ινστιτούτο Ανάπτυξης Επιχειρηματικότητας σας προσκαλεί στην εκδήλωση διάδοσης των αποτελεσμάτων στα πλαίσια της Ευρωπαϊκής πρωτοβουλίας «m-Game: MOOCs for Mobile Game Development Programme». Λόγω πανδημίας, η εκδήλωση θα πραγματοποιηθεί σε 2 φάσεις online, την Πέμπτη 2 Δεκεμβρίου και την Πέμπτη 9 Δεκεμβρίου 2021.\nΗ m-Game Πρωτοβουλία Περιληπτικά\nΠρόκειται για μια Erasmus+ πρωτοβουλία, για την αύξηση της απασχολησιμότητας, μέσω της ανάπτυξης δεξιοτήτων σχετικών με την ανάπτυξη παιχνιδιών για smartphones. Συγκεκριμένα, η πρωτοβουλία προβλέπει την συγκρότηση μιας ενότητας MOOC πάνω στην ανάπτυξη παιχνιδιών για κινητά. Πρόκειται για στρατηγική εταιρική σχέση οργανισμών από Τουρκία, Ιταλία, Ισπανία, και Ελλάδα.\nΗ Εκδήλωση Διάδοσης των Αποτελεσμάτων\nΗ πραγματοποίηση αυτής της εκδήλωσης έχει σαν στόχο τη διάδοση των πνευματικών αποτελεσμάτων m-Game. Συνεπώς, θα γίνει παρουσίαση του εκπαιδευτικού υλικού και της πλατφόρμας για την ανάπτυξη παιχνιδιών για smartphones.\nΤέλος, η εκδήλωση διάδοσης αποτελεσμάτων θα ολοκληρωθεί με τη συζήτηση και ανατροφοδότηση γύρω από τα 2 αυτά πνευματικά αποτελέσματα.\nΗ εκδήλωση διάδοσης των αποτελεσμάτων είναι διαμορφωμένη ώστε να απευθύνεται σε:\nΠάροχους Επαγγελματικής Εκπαίδευσης και Κατάρτισης.\nΑκαδημαϊκοί στον τομέα του ΙΤ.\nΕταιρείες με επιχειρηματική δράση στον τομέα IT.\nΦοιτητές στον τομέα του ΙΤ.\nΕξασφαλίστε τη συμμετοχή σας, συμπληρώνοντας τη φόρμα συμμετοχής πατώντας εδώ.\nΔεδομένου του περιορισμένου αριθμού συμμετεχόντων, θα τηρηθεί σειρά προτεραιότητας.\nΟι εγγραφές για την συμμετοχή στην εκδήλωση "Εκδήλωση Διάδοσης των Αποτελεσμάτων m-Game" έκλεισαν. Σας ευχαριστούμε για τη συμμετοχή σας.


ΤΟ ΚΑΖΙΝΟ ΛΟΥΤΡΑΚΙΟΥ ΑΝΟΙΓΕΙ ΤΙΣ ΠΟΡΤΕΣ ΤΟΥ ΓΙΑ ΤΟ ΤΡΙΗΜΕΡΟ 2-4 ΙΟΥΝΙΟΥ 2012 » Loutrakiblog\nΤΟ ΚΑΖΙΝΟ ΛΟΥΤΡΑΚΙΟΥ ΑΝΟΙΓΕΙ ΤΙΣ ΠΟΡΤΕΣ ΤΟΥ ΓΙΑ ΤΟ ΤΡΙΗΜΕΡΟ 2-4 ΙΟΥΝΙΟΥ 2012\nlbarticles2012-06-01T14:32:57+03:0001 Ιούν 2012 | 14:32|Categories: Καζίνο, Λουτράκι, ΤΟΠΙΚΑ|Tags: Καζίνο Λουτρακίου, ΤΟΠΙΚΑ|5 Σχόλια\nΔελτίο Τύπου: Η Club Hotel Casino Loutraki, υποδέχεται το εορταστικό τριήμερο παρέχοντας στους επισκέπτες της τη δυνατότητα να απολαύσουν ξεχωριστές συγκινήσεις διασκέδασης…\nΜε ανανεωμένη διάθεση το προσωπικό της επιχείρησης θα εξυπηρετήσει τους επισκέπτες προσφέροντας μοναδικές στιγμές χαλάρωσης και ψυχαγωγίας.\nΗ CLUB HOTEL CASINO LOUTRAKI ιδρύθηκε το 1995 οπότε και άρχισε η λειτουργία του καζίνο. Από το 2002 λειτουργεί 5* ξενοδοχειακή μονάδα με 255 δωμάτια και 20 σουίτες, καθώς και υπερσύγχρονο Συνεδριακό Κέντρο πολλαπλών χρήσεων. Σήμερα, η υπερπολυτελής και πλήρως ανακαινισμένη αίθουσα παιγνίων, έκτασης 5.000 τ.μ., φιλοξενεί 80 τραπέζια, 2 ηλεκτρονικές ρουλέτες με 40 τερματικά και 1.000 slot machines. Η CLUB HOTEL CASINO LOUTRAKI συμπλήρωσε 16 χρόνια λειτουργίας, απασχολεί 1.700 εργαζομένους, είναι το κορυφαίο καζίνο στην Ελλάδα κι ένα από τα μεγαλύτερα casino resorts στην Ευρώπη.\nANONYMOUS 1 Ιουνίου 2012 σε 14:48- Απάντηση\nANONYMOUS 1 Ιουνίου 2012 σε 14:55- Απάντηση\nti egine ksipnisame kai kanoume diafimisi antente parte empros na paroume ta panomas na doulepsoume xoris anxos giati me ta teleftea gegonata imastan xalia psixologika\nANONYMOUS 1 Ιουνίου 2012 σε 19:23- Απάντηση\n"Με ανανεωμένη διάθεση το προσωπικό…" xaxaxaxaxaxaxaXAXAXAXAXAxaxaxa ΚΑΛΟΟΟΟΟΟΟΟ!!!! δεν μπορούσατε να το εκφράσετε με κάποιο άλλο τρόπο; Την ανανέωση δεν κατάλαβα…\nΜπορούσατε να πείτε "Το πλέον έμπειρο και άρτια καταρτισμένο προσωπικό της επιχείρησης θα εξυπηρετήσει τους επισκέπτες προσφέροντας μοναδικές στιγμές χαλάρωσης και ψυχαγωγίας."\nΈτσι για να ανεβάσετε και λίγο το "staff".\nΠαρόλα αυτά ευχαριστούμε για την διαφήμηση.\nANONYMOUS 2 Ιουνίου 2012 σε 02:19- Απάντηση\nΝα σας πω τι θυμαμαι? Μια κούτα από τα Steers με κάτι παλιο hamburgers και κάτι τσαμπια μπανάνες. Μας τα πετάγανε σε μια γωνια να φάμε. Και μια τρύπα. Το υπόγειο που το φτιάχνανε και έμπαζε ΤΟ κρυο! Καθόμουνα σε μια γωνιά με μια παλιοζακετούλα και κρύωνα και έπαιρνα διάλλειμα καθε δύο ώρες για 10 λεπτά γιατί δεν μπορουσα να περασω απ τον κόσμο. Αλλά ήμουν αξιοπρεπης και επαγγελματίας κι ας είμουν μικρό κορίτσι. Μας ξεφτιλίσατε, μας ρεζιλέψατε. Μας δείξατε γιατι η Ελλάδα έφτασε εδώ που έφτασε. Εργατοπατέρες του κώλου και του χρήματος. Ποτε δούλεψε ο προεδρος της ομοσπονδίας σας? ξέρει τι σημαινει δουλεια κ ιδρώτας? Ας συγχωραει την ψυχή του ιδρυτή όλων Γιάννη Παπαγεωργίου. Του είχε πει… θα σε ακολουθήσω γιατί είμαι χαμένο κορμί δεν έχω τίποτα να χάσω… και μετά τον πουλησε… και καρπώθηκε τα πάντα. Ας τα βάλει εκει που του αξίζει. Μια ψυχή θα παραδώσει μόνο. Γιατί προσωπικότητα δεν ήταν και δεν θα γίνει ποτε. Ένας βλάχος κ μισός ειναι. Μαλακοειδή πρόβατα. Μια ζωή πρόβατα ήσασταν τώρα θα αλλάξετε? Το μόνο που αισθάνομαι για σας είναι λύπηση. Άντε τώρα μετα από όλες αυτές τις μαλακίες που κάνατε ζητήστε τα tips των πελατών. Γλυφτες "γλύπτες" γελοίοι και γελοίες για να πληρώσετε τα δάνεια κ τις υποχρεώσεις σας. Κ κατεβέίτε και στο staff να φαρμακώσετε το φαγητό της εταιρίας γιατί το ψυγείο είναι άδειο… Βάλτε ρε και τα τύμπανα να βαράνε. Ηλίθιοι και ηλίθιες ανεγκεφαλεξ. Αει σιχτίρ σας σιχάθηκε η ψυχή μας.\nalex 2 Ιουνίου 2012 σε 02:42- Απάντηση\nΑπλά, να επιστήσω την προσοχή σας στις δύο λέξεις που υπάρχουν στην αρχή του κειμένου:


Γερανοί, Μεταφορές - Μετακομίσεις ΚοζάνηΗ εταιρεία μας\nΓερανοί Σίμος & Υιός\nΓερανοί - Ανυψωτικά μηχανήματα - Μεταφορές Μετακομίσεις Κοζάνη - Πτολεμαΐδα\nΗ εταιρεία ΓΕΡΑΝΟΙ ΣΙΜΟΣ & ΥΙΟΣ που βρίσκεται στη Πτολεμαΐδα στο νομό Κοζάνης στη Δυτική Μακεδονία στο 1ο χλμ Περδίκα - Φλώρινα και στο 4ο χλμ Πτολεμαΐδα - Περδίκα, δραστηριοποιείται στο χώρο των μεταφορών - μετακομίσεων καθώς και με ανυψώσεις από το 1997. Η εμπειρία που έχουμε συλλέξει όλα αυτά τα χρόνια, αλλά και κυρίως διότι οι εργασίες μας είναι περίπλοκες, έχουν κάνει το προσωπικό μας ικανό να δώσει λύσεις και στις πιο δύσκολες περιπτώσεις.\nΟ σύγχρονος και αξιόπιστος εξοπλισμός μας καθώς επίσης η άριστη ποιότητα των υπηρεσιών, το έμπειρο προσωπικό και η τεχνογνωσία που κατέχουν σημαίνουν για τους πελάτες μας, ταχύτητα στην εξυπηρέτηση και οικονομικές τιμές. Η επιτυχία και η συνέπεια στις εργασίες μας έχει ως αποτέλεσμα την συνεχόμενη αύξηση του πελατολογίου μας.\nΤα σύγχρονα ανυψωτικά μηχανήματά μας σε συνεργασία με το εξειδικευμένο προσωπικό μας εγγυώνται ολοκληρωμένες λύσεις στις απαιτήσεις του συνεχούς αυξανομένου πελατολογίου μας.\nΟι χειριστές των μηχανημάτων αλλά και οι οδηγοί των φορτηγών μας διακρίνονται από την επαγγελματική τους κατάρτιση, έχουν πολύχρονη εμπειρία και επίσης εκπαιδεύονται από την εταιρεία σε θέματα ασφάλειας και υγείας που αφορούν τις εργασίες τους.\nΜε έδρα στην περιοχή της Εορδαίας μπορούμε να σας εξυπηρετήσουμε στην ευρύτερη περιοχή της Δυτικής Μακεδονίας αλλά και σε όλη την Ελλάδα και προσφέρουμε με συνέπεια και επαγγελματισμό:\n> Μεταφορές - Μετακομίσεις\n> Βαριές - Ειδικές Μεταφορές\n> Αμμοβολές κ.α.\nΣτόχος μας είναι η άμεση, αποτελεσματική και οικονομική εξυπηρέτηση των πελατών μας στη\nΔυτική Μακεδονία αλλά και σε όλη την Ελλάδα.